cyanic-selkie/wikianc huggingface dataset:
ഫ്രാൻസ്വാ എല്ലോംഗ്
ആദ്യകാലജീവിതം
2006-ൽ അവരുടെ ആദ്യത്തെ ഹ്രസ്വചിത്രം ലെസ് കൊളോക്സ് പുറത്തിറങ്ങി. എല്ലോംഗ് തന്റെ ആദ്യ ചലച്ചിത്രമായ W.A.K.A 2013-ൽ സംവിധാനം ചെയ്തു. ഫെസ്റ്റിവൽ ഡു സിനിമാ ആഫ്രിക്കൻ ഡി ഖൗറിബ്ഗയിൽ W.A.K.A ന് പ്രത്യേക ജൂറി സമ്മാനവും കാൻ ആഫ്രിക്കൻ ചലച്ചിത്രോത്സവത്തിൽ ഡികാലോ അവാർഡും ലഭിച്ചു. എക്രാൻസ് നോയേഴ്‌സ് ഫെസ്റ്റിവലിന്റെ തുടക്കത്തിൽ ഈ ചിത്രം പ്രദർശിപ്പിച്ചു. ബാല്യകാല സുഹൃത്തുക്കളുടെ പുനഃസമാഗമത്തെക്കുറിച്ചും രഹസ്യങ്ങൾ വെളിപ്പെടുത്തുന്ന ഗെയിമിനെക്കുറിച്ചും ഉള്ള അവരുടെ രണ്ടാമത്തെ ചലച്ചിത്രം ബറിഡ് 2020-ൽ പുറത്തിറങ്ങി. ടെലിവിഷനിൽ കണ്ട ഒരു വാർത്താ റിപ്പോർട്ടിൽ നിന്ന് പ്രചോദനം ഉൾക്കൊണ്ടാണ് നകസ്സോമോ ഗ്രാമത്തിൽ ഈ ചിത്രം ചിത്രീകരിച്ചത്.
തിരക്കഥയെഴുതുന്നതിനും സംവിധാനം ചെയ്യുന്നതിനും പുറമേ, എല്ലോംഗ് 2008-ൽ "ജേണൽ ഇന്റൈം ഡി യുൻ മെർട്ടിയർ" എന്ന നോവൽ പ്രസിദ്ധീകരിച്ചു. 2016-ൽ അവർ "ലെ ഫിലിം കാമറൂണൈസ്" എന്ന ബ്ലോഗ് ആരംഭിച്ചു. ഇത് എൽ‌എഫ്‌സി അവാർഡുകളിലേക്ക് നയിച്ചു. കാമറൂണിയൻ അഭിനേതാക്കളിൽ 10 ശതമാനം മാത്രമേ നല്ലവരാണെന്ന് എൻ‌ടമാക് പറഞ്ഞതിനെത്തുടർന്ന് 2020-ൽ തിയറി എൻ‌ടമാക്കിന്റെ അഭിനയ ക്യാമ്പുകൾ ബഹിഷ്‌കരിക്കാൻ എല്ലോംഗ് ആവശ്യപ്പെട്ടു.
പുറംകണ്ണികൾ
വർഗ്ഗം:1988-ൽ ജനിച്ചവർ വർഗ്ഗം:കാമറൂണിയൻ വനിതാ ചലച്ചിത്ര സംവിധായകർ
കേരള രാത്തവള
കേരളതദ്ദേശവാസിയായ ഒരു തവളയാണ് കേരള രാത്തവള അഥവാ '''Kerala Night Frog. ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി വംശനാശ ഭീഷണി നേരിടുന്ന ജീവികൾ എന്നാണ്.
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ തവളകൾ വർഗ്ഗം:പശ്ചിമഘട്ടതദ്ദേശവാസിയായ ജീവികൾ വർഗ്ഗം:തവളകൾ
സോർഗ് എൻ ഹൂപ് വിമാനത്താവളം
സോർഗ് എൻ ഹൂപ് വിമാനത്താവളം (IATA: ORG, ICAO: SMZO) സുരിനാമിലെ പരമാരിബൊ നഗരത്തിൽ പൊതു വ്യോമത്താവളമായി പ്രവർത്തിക്കുന്നു. സുരിനാം നദിയുടെ 3 കിലോമീറ്റർ (1.9 മൈൽ) പടിഞ്ഞാറ്, സോർഗ് ഹൂപ്പ്, ഫ്ലോറ എന്നീ നഗരങ്ങളുടെ ഇടയിലാണ് സ്ഥിതിചെയ്യുന്നത്.
ഡിസ്പ്ലേസ്ഡ് ത്രെഷോൾഡ് റൺവേ 11 ഉൾപ്പെടെ റൺവേ ദൈർഘ്യം 215 മീറ്റർ (705 അടി) കാണപ്പെടുന്നു. ചാർട്ടർമാർക്കും ചെറു വിമാനങ്ങൾക്കും ഹെലികോപ്റ്റർ വിമാനങ്ങൾക്കുമായി ഈ എയർപോർട്ട് അനുയോജ്യമാണ്. സുരിനാമിനു സമീപമുള്ള നിരവധി ചെറിയ എയർപോർട്ടുകളും കരീബിയൻ രാജ്യങ്ങളിലെ ചാർട്ടേഡ് ഫ്ളൈറ്റുകൾക്കുമായി വിമാനത്താവളത്തിൽ നിന്ന് ബന്ധം നിലനിർത്തുന്നു. ജോർജ്ടൌൺ, ഗയാന എന്നിവിടങ്ങളിലേയ്ക്കുള്ള ഏക നിരന്തരമായ അന്താരാഷ്ട്ര സേവനം ട്രാൻസ് ഗയാന ഏയർവേയ്സ്, ഗം എയർ എന്നീ വിമാനക്കമ്പനികളിലെ വിമാനങ്ങൾ ആണ് കൈകാര്യം ചെയ്യുന്നത്.
സന്ദെറിജ് നഗരത്തിൽ നിന്ന് 45 കിലോമീറ്റർ (28 മൈൽ) തെക്ക് ഭാഗത്ത് സ്ഥിതി ചെയ്യുന്ന .ജൊഹാൻ അഡോൾഫ് പെൻഗൽ അന്താരാഷ്ട്ര വിമാനത്താവളം വഴി പരമാരിബൊയുമായി എയർ ജെറ്റ് വിമാനങ്ങൾ പ്രവർത്തിക്കുന്നു,
ബാഹ്യ ലിങ്കുകൾ
വർഗ്ഗം:സുരിനാമിലെ വിമാനത്താവളങ്ങൾ
മൗലികവാദം
മതശാസനങ്ങളെ മുറുകെപ്പിടിക്കണമെന്നും പരമ്പരാഗത വിശ്വാസപ്രമാണങ്ങളിൽ ഉറച്ചുനിൽക്കണമെന്നുമുള്ള പിടിവാശിയെയാണ് മൗലികവാദം എന്ന് വിശേഷിപ്പിക്കുന്നത്. ഇരുപതാം നൂറ്റാണ്ടിന്റെ തുടക്കത്തിൽ, അമേരിക്കയിലെ പ്രൊട്ടെസ്റ്റന്റ് ക്രിസ്തുമത വിശ്വാസികളിൽ ഒരു വിഭാഗം സ്വീകരിച്ച നിലപാടുകളിൽ നിന്നാണ് ഈ താത്വിക സംജ്ഞ വികസിച്ചത്. ആധുനിക ദൈവശാസ്ത്ര നിലപാടുകൾക്കെതിരായി, വിശ്വാസപ്രമാണങ്ങളിലെ തുടർച്ചയും കൃത്യതയും ഉറപ്പാക്കുകയായിരുന്നു ഈ നിലപാട് സ്വീകരിച്ചവർ ലക്ഷ്യമിട്ടത്.
ഒരു കൂട്ടം അടിസ്ഥാന ആശയങ്ങളോ, സിദ്ധാന്തങ്ങളോ കർക്കശമായി പാലിക്കണമെന്ന നിലപാടിനെ ഇന്ന് പൊതുവേ മൗലികവാദം എന്ന് വിളിക്കാറുണ്ട്. ആധുനികവൽക്കരണത്തിനെതിരായ ഈ നിലപാട് എല്ലാ മതവിശ്വാസങ്ങളിലും ദൃശ്യമാണ്. ക്രൈസ്തവ മൗലികവാദം, ഇസ്ലാമിക മൗലികവാദം, ഹൈന്ദവ മൗലികവാദം എന്നിങ്ങനെ വിവിധമതങ്ങളിൽ മൗലികവാദ നിലപാടുകൾ ഉടലെടുത്തിട്ടുണ്ട്. ജീവിതത്തിന്റെ ആത്മീയോന്നമനത്തിലുപരി, വിദ്യാഭ്യാസത്തിലും ജനാധിപത്യ പരിഷ്കാരങ്ങളിലും സാമ്പത്തികപുരോഗതിയിലും ഊന്നൽ നൽകുന്ന മതനിരപേക്ഷ രാഷ്ട്രം എന്ന കാഴ്ചപ്പാടിനെ എതിർക്കുന്ന സമീപനം മൗലികവാദികൾ പൊതുവിൽ സ്വീകരിക്കുന്നു. വിശുദ്ധ ഗ്രന്ഥത്തിലെ പ്രമാണങ്ങൾക്ക് അപ്രമാദിത്വം കൽപ്പിക്കുന്നു. സമൂഹത്തിലെ ഉച്ചനീചത്വങ്ങളും പദവി വ്യത്യാസങ്ങളും ദൈവദത്തമാണെന്നും അവയെ അപ്പടി തന്നെ സ്വീകരിക്കലാണ് വിധിയെന്നും അവർ വിശ്വസിക്കുന്നു.
അവലംബം
വർഗ്ഗം:മത മൗലികവാദം
ഷാ വലീയുള്ള
പതിനെട്ടാം നൂറ്റാണ്ടിൽ ഡൽഹിയിൽ ജീവിച്ചിരുന്ന കാർക്കശ്യക്കാരനായ സൂഫി യോഗിയായിരുന്നു ഷാ വലീയുള്ള എന്ന പേരിൽ പ്രശസ്തനായ ഖുതുബുദ്ദീൻ അഹ്മദ് ഇബ്ൻ അബ്ദുൽ റഹീം (قطب الدین احمد ابن عبدالرحیم, ജീവിതകാലം: 1703 — 1762). ശരീഅത്തിനെ അനുധാവനം ചെയ്യുന്നതിന്റെ പ്രാധാന്യം അദ്ദേഹം ഊന്നിപ്പറയുകയും ഹനഫി, ശാഫി മദ്‌ഹബുകളുടെ നിയമപരമായ വ്യത്യാസങ്ങൾ കുറയ്ക്കാൻ ലക്ഷ്യമിട്ട് അദ്ദേഹം പ്രവർത്തിച്ചു. അന്ധമായ മദ്‌ഹബ് അനുകരണത്തിന് പകരം ഖുർആനിൽ നിന്ന് നേരിട്ട് ആശയമുൾക്കൊള്ളാനായിരുന്നു അദ്ദേഹം നിർദ്ദേശിച്ചത്. ഖുർആനോട് ഏറ്റവുമടുത്ത് നിൽക്കുന്ന വ്യാഖ്യാനങ്ങൾ ഉൾക്കൊള്ളാനും അദ്ദേഹം ആഹ്വാനം ചെയ്തു. മൗലികവാദത്തിലധിഷ്ഠിതമായ നക്ഷ്ബന്ദിയ വിഭാഗത്തിപ്പെട്ട ഒരു സൂഫിയായിരുന്നു ഷാ വലീയുള്ള. ശവ കുടീരങ്ങളിലെ സാഷ്ടാംഗവും, സംഗീതം അഥവാ ഖവ്വാലികൾ തുടങ്ങിയ ആചാരങ്ങളെ നക്ഷ്ബന്ദീയർ എതിർത്തിരുന്നു.
1703 ഇൽ ഡൽഹിയിലായിരുന്നു ഷായുടെ ജനനം. സൂഫിയും പണ്ഡിതനായിരുന്ന വല്യച്ഛൻ ശൈഖ് വാജിഹുദീൻ ഷാജഹാന്റെയും മകൻ ഔറഗസേബിന്റെയും ഭരണത്തിലെ പ്രധാന ഉദോഗസ്ഥ ചുമതല വഹിച്ച ആളായിരുന്നു. പിതാവും പണ്ഡിതനും സൂഫി സന്യാസിയുമായിരുന്ന ഷാഹ് അബ്ദു റഹിം മദ്രസ്സ റഹീമിയയിലെ പ്രധാന ആത്മീയ തത്ത്വ ചിന്താ അധ്യാപകനായിരുന്നു.
പിതാവ് തന്നെയായിരുന്നു പഠനത്തിലും സൂഫിസത്തിലും ഷായുടെ വഴികാട്ടി. ഏഴാം വയസ്സിൽ തന്നെ അദ്ദേഹം ഖുറാൻ മനഃപാഠമാക്കി. ഉപരി പഠനത്തിനായി മദീനയിലേക്ക് യാത്രയായി. മക്കയിലും മദീനയിലും താമസിച്ചു സനദ് കരസ്ഥമാക്കി. മദീനയിലെ പ്രസിദ്ധ സൂഫി സന്യാസി ശൈഖ് അബുതാഹിർ ഇബ്രാഹിം ആയിരുന്നു ആദ്ദേഹത്തിന്റെ പ്രധാന ഗുരു. മദീനയിലെ സൂഫി മൗലൂദുകളുടെ ചുമതല വഹിക്കുന്നയിടം വരെ ഷാ വലിയുടെ നേതൃ പാടവം ചെന്നെത്തി.
വിദേശത്തെ പഠന സമയത്തു ഇദ്ദേഹം മുഹമ്മദ് നബിയെ സ്വപ്നം കണ്ടുവെന്ന് പറയപ്പെടുന്നു. തുടർന്ന് 1732 ജൂലായ് 9 ന് ഡൽഹിയിലേക്ക് തിരിച്ചെത്തുകയും ഗ്രന്ഥ രചനകളിൽ മുഴുകുകയും ചെയ്തു.പേർഷ്യൻ ഭാഷയിൽ ഖുറാനും, ഹദീസിനും പരിഭാഷ നിർമ്മിച്ചു. അദ്ദേഹത്തിന്റെ മക്കൾ അത് പിന്നീട് ഉർദുവിലേക്കും പരിഭാഷപ്പെടുത്തി. ദില്ലിയിൽ പ്രസിദ്ധീകരിച്ചു. ഖുറാൻ ഹദീസ് വ്യാഖ്യാനത്തോടൊപ്പം തന്നെ സൂഫിസത്തെ കുറിച്ചും മദീനയിലെ ആത്മീയ ധാരകളെ കുറിച്ചുമൊക്കെ പത്തിലധികം പ്രശസ്തമായ രചനകൾ നിർവഹിച്ചിട്ടുണ്ട്
ഡൽഹിയിലെ ഇസ്‌ലാമിക സമൂഹം രാഷ്ട്രീയ പരമായും മത പരമായും ജീർണ്ണത അനുഭവിക്കുന്ന സമയമായിരുന്നു അത്. സ്വതേ സൂഫികളിലെപിടുത്തക്കാരായും രാഷ്ട്രീയ കാര്യങ്ങളിൽ ഇടപ്പെടുന്നവരായുമാണ് നക്ഷ ബന്ധി യോഗികൾ അറിയപ്പെടുന്നത്. ഷാഹ് ദഹ്‌ലവിയുടെ സ്ഥിതിയും വ്യത്യസ്തമല്ലായിരുന്നു. മദീനയിൽ നിന്നും മടങ്ങി ഇന്ത്യയിലേക്ക് തിരിച്ചെത്തിയ ഷാ വലീയുള്ള ഇസ്‌ലാമിക ഭരണം നില നിർത്താനാവിശ്യമായ ഇടപെടലുകൾ നടത്തി. അഫ്‌ഗാനിലെയും മറ്റും മുസ്ലീം രാജാക്കന്മാരെ ക്ഷണിച്ചു ബ്രിട്ടീഷ് അനുകൂലികൾക്കെതിരെ യുദ്ധ മുന്നണി ഉണ്ടാക്കിയെങ്കിലും അത് വിജയം കാണാതെ അവസാനിച്ചു. ഡെൽഹിയിൽ പ്രചാരത്തിലിരുന്ന അനിസ്‌ലാമിക ജീവിതരീതികളോടും അദ്ദേഹം കടുത്ത എതിർപ്പ് പ്രകടിപ്പിച്ചു. സൂഫികളുടെ പേരിൽ നടക്കുന്ന അനാചാരങ്ങളെ ശക്തമായി വിമർശിച്ചു. സൂഫി ശവ കുടീരങ്ങൾ കേന്ദ്രീകരിച്ചു നടക്കുന്ന ഗാന ആലാപന സദസ്സുകളും, സ്ത്രീകളുടെ നൃത്തവും സൂഫിസമോ, ഇസ്‌ലാമികമോ അല്ലെ ആദ്ദേഹം ഫത്‌വ നൽകി. സൂഫി ദർഗകളെ വിഗ്രഹാരാധനയുമായി സാമ്യപ്പെടുത്തി പരിവർത്തനം ചെയ്യുന്നവർക്ക് ശക്തമായ താക്കീത് നൽകി. സൂഫി ശവ കുടീരങ്ങൾ സന്ദർശിക്കുന്നതിൽ നിന്നും സ്ത്രീകളെ വിലക്കണമെന്ന സിദ്ധാതക്കാരനായിരുന്നു.ബ്രാഹ്മണ ജ്യോതിഷികളിൽ നിന്ന് ഉപദേശം വാങ്ങൽ, ആഭരണങ്ങളണിയാനായി സ്ത്രീകളുടെ മൂക്ക് കുത്തൽ, ശവകുടീരങ്ങളിൽ ദീപം തെളിക്കൽ, ദർഗ്ഗകളിലെ സംഗീതാലാപനം, എന്നിവയെല്ലാം മതവിരുദ്ധമാണ് എന്ന പക്ഷക്കാരനായിരുന്നു കാർക്കശ്യമുള്ള സമീപനം കാരണവും, ഇന്ത്യയിൽ ഇസ്‌ലാമിക ഭരണം നിലനിൽക്കണമെന്ന പ്രവർത്തനത്തിൽ മുഴുകിയതിനാലും സൂഫികളിലെ മൗലിക വാദി എന്നാണ് ഷാഹ് ദഹ്‌ലവി അറിയപ്പെടുന്നത്. ബ്രിട്ടീഷ് അധിനിവേശത്തിനെതിരെ പട പൊരുതാൻ ആഹ്വാനം ചെയ്ത ദഹ്‌ലവി ബ്രിട്ടീഷുകാരുടെ കണ്ണിലെ കരടായിരുന്നു. 1762 ആഗസ്ത് ഇരുപതിന് ഉച്ചനമസ്കാര സമയത്തായിരുന്നു ഇദ്ദേഹത്തിന്റെ മരണം. മരിക്കുമ്പോൾ 59 വയസായിരുന്നു. ഡൽഹി ഇന്ത്യ ഗേറ്റിനു സമീപം ഉള്ള മൻഹാദിയ ശ്മാനത്തിൽ പിതാവും സൂഫി സന്യാസിയുമായ ഷാ അബ്ദു റഹീമിന്റെ ശവ കുടീരത്തിനരികിൽ ഷാഹ് ദഹ്‌ലവിയുടെ ശവ കുടീരം സ്ഥിതി ചെയ്യുന്നത്. പിൽക്കാലത്തു നക്ഷ ബന്ദി സൂഫികളിൽ അറിയപ്പെട്ട ചിന്തകൻ ഷാ അബ്ദുൽ അസീസ്, ഇദ്ദേഹത്തിന്റെ പുത്രൻമാരിൽ പ്രമുഖനാണ്.
ഗ്രന്ഥങ്ങൾ
വർഗ്ഗം:ഇസ്ലാമികപണ്ഡിതർ
പോൾ മക്കാർട്ട്നി
സർ ജെയിംസ് പോൾ മക്കാർട്ട്നി, MBE (ജൂൺ 1942 18 ജനനം) ഒരു ബ്രിട്ടീഷ് ഗായകനും ഗാനരചയിതാവുമാണ്.ജോൺ ലെനൻ, ജോർജ്ജ് ഹാരിസൺ , റിംഗോ സ്റ്റാർ ഇവരോടൊപ്പം പ്രശസ്തമായ ദി ബീറ്റിൽസ് എന്ന എക്കാലത്തെയും മികച്ച സംഗീത സംഘത്തിലെ അംഗമായിരുന്ന ഇദ്ദേഹം വളരെ പ്രശസ്തനാണ്. ജോൺ ലെനൻ നമായി ചേർന്നിട്ടുള്ള മക്കാർട്ട്നിയുടെ ഗാനരചന എക്കാലത്തെയും വിജയിച്ച കൂട്ടുകെട്ടായിട്ടാണ് കണക്കാക്കുന്നത്. ബീറ്റിൽസിന്റെ തകർച്ചക്കു ശേഷം ഏകാംഗ എന്ന നിലയിലും സംഗീത ജീവിതം തുടർന്ന ഇദ്ദേഹം തന്റെ ആദ്യ ഭാര്യയായ ലിൻഡ മക്കാർട്ട്നി യുമായി യും ഡെന്നിയുമായി ചേർന്ന് വിംഗ്സ് എന്ന സംഗീത സംഘം രൂപീകരിച്ചു.
ലോകത്തിലെ ഏറ്റവും വിജയിച്ച സംഗീതസംവിധായകനും കലാകാരനായും അറിയപെടുന്ന പോൾ മക്കാർട്ട്നി 10 കോടി ആൽബങ്ങളും 10 കോടി ഗാനങ്ങളും ബീറ്റിൽസിന്റെ കൂടെയായും ഏകാംഗം എന്ന നിലയിലും ലോകമെമ്പാടുമായി വിറ്റഴിച്ചിട്ടുണ്ട്. രണ്ട തവണ റോക്ക് ആൻഡ് റോൾ ഹോൾ ഓഫ് ഫെയിംൽ ചേർക്കപെട്ടിട്ടുള്ള ഇദ്ദേഹം തന്റെ സംഗീത ജീവിതത്തിൽ ആകെ 21 ഗ്രാമി പുരസ്കാരങ്ങൾ നേടിയിട്ടുണ്ട്.
അവലംബം
വർഗ്ഗം:ഗ്രാമി പുരസ്കാര ജേതാക്കൾ വർഗ്ഗം:1942-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
ഉപഗുണിതം
ഒരു സംഖ്യയെ നിശ്ശേഷം ഹരിയ്ക്കാൻ സാധിയ്ക്കുന്ന സംഖ്യയെ  ആദ്യസംഖ്യയുടെ ഉപഗുണിതമെന്നു പറയുന്നു. അശേഷ ഭാജകഖണ്ഡം എന്നും ഉപഗുണിതത്തെ വിശേഷിപ്പിയ്ക്കുന്നു.
അവലംബം
വർഗ്ഗം:ഗണിതശാസ്ത്രപദസൂചികൾ
സുകുമാരി (നോവൽ)
മലയാളത്തിലെ ആദ്യകാല നോവലുകളിലൊന്നാണ് 1897-ൽ പുറത്തിറങ്ങിയ സുകുമാരി. ബാസൽ മിഷൻ പ്രസ്സ് മംഗലാപുരത്തു നിന്നും പ്രസിദ്ധീകരിച്ച പുസ്തകത്തിന്റെ രചയിതാവ് ജോസഫ് മൂളിയിൽ ആണ്. കേരളത്തിലെ ജർമ്മൻ മിഷൻ വേലയുടെ ആരംഭകാലത്തെ വർണ്ണിക്കുന്ന ഒരു കഥ എന്നാണ് രചയിതാവ് ഇതിനെ വിശേഷിപ്പിക്കുന്നത്.
ടി.സി. മാത്യു
അവലംബം
വർഗ്ഗം:അപൂർണ്ണ ജീവചരിത്രങ്ങൾ വർഗ്ഗം:ഇടുക്കി ജില്ലയിൽ ജനിച്ചവർ വർഗ്ഗം:ക്രിക്കറ്റ് - അപൂർണ്ണലേഖനങ്ങൾ
സുകുമാരി (നോവൽ)
കീഴ്ജാതിയിൽനിന്ന് ക്രിസ്തുമതം സ്വീകരിച്ച ഒരുവൻ ലിംഗക്രമത്തിന്റെ വക്താവായി നോവലിൽ എഴുതപ്പെട്ടിരിക്കുന്നു. ജാതിവ്യത്യാസത്തെയും അസമത്വത്തെയും ന്യായീകരിച്ച ജാതിക്രമവുമൊക്കെ നോവലിൽ ഇതിവൃത്തമാകുന്നു.
പുറത്തേക്കുള്ള കണ്ണികൾ
വർഗ്ഗം:മലയാളം നോവലുകൾ വർഗ്ഗം:മലയാളം അച്ചടിയുടെ ചരിത്രം വർഗ്ഗം:സാമൂഹ്യ നോവലുകൾ വർഗ്ഗം:19-ആം നൂറ്റാണ്ടിലെ മലയാളം നോവലുകൾ
മാനത്തുകണ്ണി
ദക്ഷിണേന്ത്യയിലെ ജലാശയങ്ങളിൽ കണ്ടുവരുന്ന ഒരു ശുദ്ധജലമത്സ്യമാണ് മാനത്തുകണ്ണി(Striped panchax). കുളങ്ങളിലും ജലസംഭരണികളിലും ഇവയെ വളർത്താറുണ്ട്. ശരാശരി 10 സെന്റിമീറ്റർ നീളം വരെ ഇവ വളരുന്നു. പെൺമത്സ്യങ്ങളെ അപേക്ഷിച്ച് നിറവും സൗന്ദര്യവും ആൺമത്സ്യങ്ങൾക്കാണ്. അക്വോറിയങ്ങളിലെ അലങ്കാരമത്സ്യങ്ങളായി വളർത്താറുണ്ട്. ചെറിയ കീടങ്ങളേയും ജല ജീവികളേയും ഇവ ഭക്ഷണമാക്കി വളരുന്നു. ഇലസസ്യങ്ങൾക്കിടയിൽ മുട്ടയിട്ട് 12മുതൽ 14 ദിവസങ്ങൾക്കുള്ളിൽ അവ വിരിഞ്ഞിറങ്ങുന്നു. ഇന്ത്യയിലും ശ്രീലങ്കയിലുമായി ഇവ വിതരണം ചെയ്യപ്പെട്ടുകിടക്കുന്നു.
ഇതും കാണുക
നെറ്റിയിൽ പൊട്ടൻ
അവലംബം
വർഗ്ഗം:ശുദ്ധജല മത്സ്യങ്ങൾ
ആക്സൽ ഹൈബർഗ് ദ്വീപ്
ആക്സൽ ഹൈബർഗ് ദ്വീപ് കാനഡയിലെ നുനാവട്ടിൽ ക്വിക്കിഖ്ട്ടാലുക് മേഖലയിൽ സ്ഥിതിചെയ്യുന്ന ഒരു ദ്വീപാണ്. ആർട്ടിക്ക് സമുദ്രത്തിൽ സ്ഥിതിചെയ്യുന്ന ഈ ദ്വീപ് ലോകത്തിലെ വലിയ ദ്വീപുകളിൽ 31 ആം സ്ഥാനമുള്ളതും കാനഡയിലെ ഏഴാമത്തെ വലിയ ദ്വീപുമാണ്. സ്റ്റാറ്റിസ്റ്റിക്സ് കാനഡയുടെ കണക്കുകൾ പ്രകാരം ഈ ദ്വീപിന്റെ പ്രതല വിസ്തീർണ്ണം 43,178 ചതുരശ്ര കിലോമീറ്ററാണ് (16,671 ചതുരശ്ര മൈൽ). ആക്സൽ ഹൈബർഗിന്റെ ബഹുമാനാർത്ഥമാണ് ദ്വീപിനു നാമകരണം നടത്തിയിരിക്കുന്നത്.
കനേഡിയൻ ആർട്ടിക് ദ്വീപസമൂഹങ്ങളിലെ വലിയ അംഗങ്ങളിൽ ഒന്നായ ഈ ദ്വീപ് സ്വെർഡ്രപ് ദ്വീപുകളിലും ക്യൂൻ എലിസബത്ത് ദ്വീപുകളിലും ഒരുപോലെ അംഗമാണ്. ഇയോസിൻ കാലഘട്ടത്തിലെ അസാധാരണ ഫോസിൽ വനങ്ങളുടെ പേരിലാണ് ഈ ദ്വീപ് അറിയപ്പെടുന്നത്.
അവലംബം
വർഗ്ഗം:കനേഡിയൻ ആർട്ടിക് ദ്വീപസമൂഹത്തിലെ ദ്വീപുകൾ
ഒതേനന്റെ മകൻ
എക്സൽ പ്രോഡക്ഷന്റെ ബാനറിൽ എം. കുഞ്ചാക്കോ സംവിധാനം ചെയ്തുനിർമിച്ച മലയാളചലച്ചിത്രമാണ് ഒതേനന്റെ മകൻ. എക്സൽ പ്രൊഡക്ഷൻസ് തന്നെ വിതരണം ചെയ്ത ഈ ചിത്രം 1970 ഓഗസ്റ്റ് 14-ന് കേരളത്തിൽ പ്രദർശനം തുടങ്ങി.
പുറത്തേക്കുള്ള കണ്ണികൾ
വർഗ്ഗം:1970-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾജി. ദേവരാജൻ സംഗീതം നൽകിയ ചലച്ചിത്രങ്ങൾവയലാറിന്റെ ഗാനങ്ങൾവയലാർ -ദേവരാജൻ ഗാനങ്ങൾകുഞ്ചാക്കോ സംവിധാനം ചെയ്ത ചലച്ചിത്രങ്ങൾകുഞ്ചാക്കൊ നിർമ്മിച്ച ചലച്ചിത്രങ്ങൾവർഗ്ഗം: വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ വർഗ്ഗം:എൻ. ഗോവിന്ദൻ കുട്ടി തിരക്കഥയെഴുതിയ ചലച്ചിത്രങ്ങൾ
പെരിയാർ രാത്തവള
കേരളതദ്ദേശവാസിയായ ഒരു തവളയാണ് പെരിയാർ രാത്തവള അഥവാ '''Periyar Night Frog. ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്.
പുറത്തേക്കുള്ള കണ്ണികൾ
വർഗ്ഗം:കേരളത്തിലെ തവളകൾ
ലിംഗ പുരാണം
ലഘുചിത്രം| ഒരു ലിംഗ പുരാണം കയ്യെഴുത്തുപ്രതിയിൽ നിന്നുള്ള ഒരു താള് (സംസ്കൃതം, ദേവനാഗരി) ലിംഗ പുരാണം (लिङ्ग पुराण,  :സംസ്‌കൃതം)  പതിനെട്ട്  മഹാപുരണങ്ങളിൽ ഒന്നും ഹിന്ദുമതത്തി്ലെ   ഒരു ശൈവിക വാചക   ശീർഷകം കൂടി ആണ് ലിംഗം  ഇതിൻ്റെ അർത്ഥം ശിവം എന്നാണ്.
ലിംഗപുരാണത്തിന്റെ രചയിതാവും തീയതിയും അജ്ഞാതമാണ്, കൂടാതെ കണക്കാക്കുന്നത് യഥാർത്ഥ പാഠം എ.ഡി 5 മുതൽ 10 വരെ നൂറ്റാണ്ടുകൾക്കിടയിൽ രചിച്ചതാണെന്നാണ്. പുസ്തകത്തിന് പൊരുത്തമില്ലാത്ത നിരവധി പതിപ്പുകളിൽ നിലവിലുണ്ട്, മാത്രമല്ല ഇത് കാലക്രമേണ പരിഷ്കരിക്കുകയും വിപുലീകരിക്കുകയും ചെയ്തു. നിലവിലുള്ള വാചകം രണ്ട് ഭാഗങ്ങളായി ക്രമീകരിച്ചിരിക്കുന്നു, ആകെ മൊത്തം 163 അധ്യായങ്ങൾ.
പ്രപഞ്ചം, പ്രപഞ്ചശാസ്ത്രം, പുരാണം, ഋതുക്കൾ, ഉത്സവങ്ങൾ, ഭൂമിശാസ്ത്രം, തീർത്ഥാടനത്തിനായുള്ള ഒരു യാത്രാ ( തീർത്ഥ യാത്ര), ലിംഗത്തിന്റെയും നന്ദിയുടെയും രൂപകൽപ്പനയ്ക്കും സമർപ്പണത്തിനുമുള്ള ഒരു മാതൃക, സ്തോത്രങ്ങൾ,യോഗയുടെ വിവരണം അതിന്റെ വിവിധ നേട്ടങ്ങൾ. എന്നിവയെല്ലാം ഇതിൽ കാണുവാൻ സാധിിക്കുന്നു.
പഴക്കവും ഘടനയും
ലിംഗ പുരാണത്തിലെ ഏറ്റവും പഴയ കാമ്പിന്റെ പഴക്കം പണ്ഡിതന്മാർക്കിടയിൽ വ്യത്യാസപ്പെട്ടിരിക്കുന്നു, എ.ഡി അഞ്ചാം നൂറ്റാണ്ട് മുതൽ പത്താം നൂറ്റാണ്ട് വരെ ആവാം.
എല്ലാ പുരാണങ്ങളെയും പോലെ, ലിംഗ പുരാണത്തിനും സങ്കീർണ്ണമായ കാലഗണനയുണ്ട്. ഓരോ പുരാണങ്ങളും വിജ്ഞാനകോശ ശൈലിയിലാണെന്ന് കോർനെലിയ ഡിമ്മിറ്റ്, ജെ‌എബി വാൻ ബ്യൂട്ടെനെൻ എന്നിവർ പറയുന്നു, ഇവ എപ്പോൾ, എവിടെ, എന്തുകൊണ്ട്, ആരാണ് എഴുതിയതെന്ന് കണ്ടെത്താൻ പ്രയാസമാണ്:
ലിംഗ പുരാണം പല പതിപ്പുകളിലായി നിലനിൽക്കുന്നു, അതിൽ രണ്ട് ഭാഗങ്ങളാണുള്ളത് - 108 അധ്യായങ്ങളുള്ള പൂർവ്വ ഭാഗം (പഴയ ഭാഗം, ചിലപ്പോൾ പൂർവ്വധർ എന്നറിയപ്പെടുന്നു), 55 അധ്യായങ്ങളുള്ള ഉത്തര-ഭാഗ (പിന്നീടുള്ള ഭാഗം ചിലപ്പോൾ ഉത്തരാർധ എന്നറിയപ്പെടുന്നു). എന്നാൽ, ഉത്തര-ഭഗ വാചകം മാത്രം കാലക്രമേണ വികസിപ്പിച്ചു നിഗമനത്തിൽ, 46 അധ്യായങ്ങൾ ഉണ്ട് ആ വാക്യം 2.55.37 വാചകം പറഞ്ഞുണ്ടാക്കുന്ന കൈയെഴുത്തുപ്രതികൾ. ഉത്തരാ ഭാഗ മുഴുവനും പിന്നീടുള്ള ഉൾപ്പെടുത്തലോ പഴയ ഭാഗത്തോടുള്ള ബന്ധമോ ആയിരിക്കാമെന്ന് ചില പണ്ഡിതന്മാർ അഭിപ്രായപ്പെടുന്നു.
പാഠത്തിന്റെ തലക്കെട്ടിന് തലക്കെട്ട് നൽകിയിട്ടുണ്ട്, അതാണ് ലിംഗാരാധന, ഈ വാചകം പ്രധാനമായും ശിവനെ പരമോന്നതമായി കേന്ദ്രീകരിച്ചിരിക്കുന്നു. എന്നാൽ, ശിവ-ബന്ധപ്പെട്ട മിത്തുകൾ സഹിതം ലിംഗത്തിനുള്ള പുരാണ പ്രതിഷ്ഠ അധ്യായങ്ങൾ ഉൾപ്പെടുന്നു വൈദിക മിത്തുകൾ, അതുപോലെ ദൈവഭയം ഉൾപ്പെടുന്നു അതുപോലെ വിഷ്ണു ബ്രഹ്മ നും ഇതിൽ കേന്ദ്രീരീകൃതമാവുന്നു. .
ബാഹ്യ ലിങ്കുകൾ
വർഗ്ഗം:പുരാണങ്ങൾ
ജോസഫ് മൂളിയിൽ
മലയാളത്തിലെ ആദ്യ കാല നോവലിസ്റ്റും പല ബാസൽ മിഷൻ പാഠപുസ്തകങ്ങളുടെയും രചയിതാവുമാണ് ജോസഫ് മൂളിയിൽ. ബി.എ. വിദ്യാഭ്യാസമുള്ള ഇദ്ദേഹം മദ്രാസ് ക്രിസ്ത്യൻ കോളേജിൽ അദ്ധ്യാപകനായിരുന്നു. 1897-ൽ ബാസൽ മിഷൻ പ്രസ്സ് മംഗലാപുരത്തുനിന്നും പ്രസിദ്ധീകരിച്ച മലയാളത്തിലെ ആദ്യകാല നോവലുകളിലൊന്നായ സുകുമാരി എന്ന നോവലിന്റെ രചയിതാവും ഇദ്ദേഹമാണ്.
പുറത്തേക്കുള്ള കണ്ണികൾ
വർഗ്ഗം:മലയാളം അച്ചടിയുടെ ചരിത്രം വർഗ്ഗം:മലയാളം നോവലെഴുത്തുകാർ
ആൾടിപ്ലാനോ
ടിബറ്റ് കഴിഞ്ഞാൽ ഭൂമിയിലെ ഏറ്റവും ഉയർന്ന പീഠഭൂമിയാണ് ആൾടിപ്ലാനോ. ചിലി, ആർജന്റീന, ബൊളീവിയ, പെറു, എക്വഡോർ എന്നീ രാജ്യങ്ങളിലായി പരന്നു കിടക്കുന്ന ആൾടിപ്ലാനോയിലാണ് ആൻഡീസ് പർവ്വതത്തിന് ഏറ്റവുമധികം വീതിയുള്ളത്. 11,000 അടിയാണ് ഉയരം. പീഠഭൂമിയുടെ പടിഞ്ഞാറു ഭാഗത്ത് സജീവമായ അഗ്നിപർവ്വതങ്ങളുണ്ട്. ഭൂമിയിലെ ഏറ്റവും വരണ്ട പ്രദേശമായ അറ്റകാമാ മരുഭൂമി ആൾടിപ്ലാനോയുടെ തെക്കുപടിഞ്ഞാറായി സ്ഥിതി ചെയ്യുന്നു. കിഴക്ക് ആമസോൺ മഴക്കാടുകളാണ്. പ്ലിയോസീൻ കാലഘട്ടത്തിൽ ആൾടിപ്ലാനോ പീഠപ്രദേശമത്രയും ബൽയിവിയൻ എന്ന വിസ്തൃതമായ തടാകമായിരുന്നു. അത് മൂടിയാണ് ആൾടിപ്ലാനോ രൂപപ്പെട്ടത്. ആ പുരാതന ജലാശയത്തിന്റെ ശേഷിപ്പുകളാണ് പെറു-ബൊളീവിയ അതിർത്തിയിലെ തിത്തിക്കാക്കാ തടാകവും ബൊളീവിയയിലെ ഒറുറോ ഉപ്പു തടാകവും. സലാർഡി ഉയുണി, സലാർ ഡി കൊയ്പാസ എന്നീ ഉപ്പുസമതലങ്ങളും.
അവലംബം
വർഗ്ഗം:തെക്കേ അമേരിക്കയുടെ ഭൂമിശാസ്ത്രം - അപൂർണ്ണലേഖനങ്ങൾ വർഗ്ഗം:തെക്കേ അമേരിക്കയിലെ ഭൂപ്രദേശങ്ങൾ
ബാലീൻ തിമിംഗലം
ബാലീൻ തിമിംഗിലം (systematic name മിസ്റ്റികെറ്റി) സെറ്റേസിയ എന്ന ഓർഡറിൽപെട്ട (ഇതിൽ തിമിംഗിലങ്ങളും ഡോൾഫിനുകളും കടൽപ്പശുക്കളും പെടും) സസ്തനികളാണ്. മാസഭോജികളായ സസ്തനികൾ എന്ന വിഭാഗത്തിലും ഇവ പെടും. 15 തരം ബാലീൻ തിമിംഗിലങ്ങൾ നിലവിൽ ജീവിച്ചിരിപ്പുണ്ട്. സെട്ടേസിയനുകൾ മിസോനിക്കിഡ്സിൽ നിന്നും പരിണമിച്ചതാണെന്നു തെളിവുണ്ട്. 340 ലക്ഷം വർഷങ്ങൾക്കുമുൻപാണ് ഇവ പല്ലുള്ള തിമിംഗിലങ്ങളിൽനിന്നും വേർതിരിഞ്ഞത്.
ബാലീൻ തിമിംഗിലങ്ങൾ വലിപ്പത്തിൽ വളരെ വൈവിദ്ധ്യമുള്ളവയാണ്. പിഗ്മി റൈറ്റ് തിമിംഗിലങ്ങൾക്ക് 20 അടി (6 മീറ്റർ) നീളവും 6600 പൗണ്ട് (3000 കിലോഗ്രാം) ഭാരവും ഉണ്ട്. എന്നാൽ ഈ വിഭാഗത്തിൽപ്പെട്ട നീലത്തിമിംഗിലം 112 അടിയോളം നീളമുണ്ടായിരിക്കും. ഭാരം 190 ടണ്ണോളവും വരും. നീലത്തിമിംഗിലമാണ് ഭൂമിയിൽ ഇന്നു ജീവിച്ചിരിക്കുന്നതിൽ ഏറ്റവും വലിയ ജീവി. അവ ലൈംഗികപരമായി അണും പെണ്ണും പരസ്പരം വൈവിധ്യം പുലർത്തുന്നു. (sexually dimorphic). അവ ഒന്നുകിൽ വള്ളത്തിന്റെ ആകൃതിയിൽ ധാരാരേഖിതമോ വീർത്തതോ ആയ ശരീരമുള്ളവയാണ്. അവയുടെ രണ്ടു കാലുകൾ തുഴഞ്ഞു സഞ്ചരിക്കാനായുള്ള രണ്ടു ഫ്ലിപ്പേഴ്സ് ആയി രൂപാന്തരപ്പെട്ടിരിക്കുന്നു. സീലുകളുടെ അത്രയും വഴങ്ങുന്നവയല്ല ഈ അവയവം. എങ്കിലും അവയ്ക്ക് വളരെ വേഗത്തിൽ നീന്താൻ കഴിയും. 23 മൈൽ (37 കിലോമീറ്റർ) വേഗത്തിൽ അവയ്ക്ക് അനായാസം നീന്താൻ കഴിയും. ബാലീൻ തിമിംഗിലങ്ങൾ അവയുടെ ബാലീൻ പ്ലേറ്റ് ഉപയോഗിച്ച് ചെറുജീവികളെ അരിച്ച് വിഴുങ്ങുന്നു. ബാലീൻ തിമിംഗിലങ്ങളുടെ കഴുത്തിലെ കശേരുക്കൾ പരസ്പരം കൂടിച്ചേർന്നുപോയതിനാൽ അവയുടെ കഴുത്ത് മറ്റു സസ്തനികളുടേതുപോലെ തിരിക്കാൻ കഴിയില്ല. അവയ്ക്ക് തലയ്ക്ക് മുകളിലായി രണ്ട് ശാസോച്ഛ്വാസത്തിനു വേണ്ടിയുള്ള ദ്വാരങ്ങൾ ഉണ്ട്. ചില ബാലീൻ സ്പീഷീസുകൾക്ക് സമുദ്രത്തിന്റെ അത്യഗാധമായ ആഴത്തിൽ നീന്താൻ വേണ്ട അനുകൂലനങ്ങളുണ്ട്. അവയുടെ ത്വക്കിനിടയിൽ കൊഴുപ്പിന്റെ ആവരണമുള്ളതിനാൽ തണുത്ത ധ്രുവപ്രദേശം പോലുള്ള സമുദ്രഭാഗത്ത് കഴിയുമ്പോൾ താഴ്ന്ന താപനിലയെ ചെറുക്കാനും അതിജീവിക്കാനും പ്രയാസമില്ല.
ബാലീൻ തിമിംഗിലങ്ങളെ സമുദ്രത്തിലെല്ലായിടത്തും കാണാമെങ്കിലും ഉത്തര ദക്ഷിണ ധ്രുവപ്രദേശത്തോടുചേർന്ന സമുദ്ര ഭാഗത്ത് ആണ് കൂടുതൽ കാണപ്പെടുന്നത്. ചാരനിറത്തിലുള്ള തിമിംഗിലങ്ങൾ കക്കകളേയും ചിപ്പികളും ഉൾപ്പെടുന്ന മൊളസ്കുകളെ തിന്നുന്നു.
വർഗ്ഗീകരണശാസ്ത്രം
ബാലീൻ തിമിംഗിലങ്ങൾ സെറ്റേഷ്യൻസ് ആകുന്നു.
സഞ്ചാരം
പെൻഗ്വിനുക്കളെപ്പോലെയൊ കടലാമകളെപ്പോലെയൊതങ്ങളുടെ ഫ്ലിപ്പറുകൾ ചിറകുകൾ പോലെ ഉപയോഗിച്ച് തുഴഞ്ഞാണ് സഞ്ചരിക്കുന്നത്. ഫ്ലിപ്പർ ചലനം തുടർച്ചയുള്ളതാണ്. ഈ സമയം അവ അവയുടെ പരന്ന വാൽ ഉപയോഗിച്ച് സഞ്ചാരദിശ നിയന്ത്രിക്കുന്നു. ചില സ്പീഷീസുകൾ ജലത്തിൽനിന്നും പുറത്തേയ്ക്കു ചാടി ജലപ്രതിരോധത്തെ കുറച്ച് വേഗം കൂട്ടി സഞ്ചരിക്കാറുണ്ട്. അവയുടെ വലിപ്പം കാരണം ബാലീൻ തിമിംഗിലങ്ങൾ ഡോൽഫിനുകളെപ്പോലെ തങ്ങളുടെ ശരീരം വഴങ്ങുന്ന പ്രകൃതമല്ല.
ഭാസി പാങ്ങിൽ
കേരളത്തിലെ ഒരു പത്രപ്രവർത്തകനും ബാലസാഹിത്യകാരനും ചലച്ചിത്രകാരനുമാണ് ഭാസി പാങ്ങിൽ. ദേശീയ ഔഷധസസ്യ ബോർഡിൻറെ പദ്ധതിയുടെ ഭാഗമായുള്ള കേരള സംസ്ഥാന ഔഷധസസ്യ ബോർഡിൻറെ ഔഷധകേരളം മാദ്ധ്യമ പുരസ്കാരവും കോവിഡുമായി ബന്ധപ്പെട്ട ആരോഗ്യ പ്രശ്നങ്ങളിൽ ആയുർവേദത്തിൻറെ സമർത്ഥമായ ഇടപെടലുകളെ പറ്റിയും ആയുർവേദ സ്പെഷ്യാലിറ്റികളുടെ പ്രാധാന്യത്തെ പറ്റിയും കേരളകൗമുദി ദിനപ്പത്രത്തിലൂടെ പ്രസിദ്ധീകരിച്ച ഭാസി പാങ്ങിലിൻറെ ശ്രദ്ധേയമായ റിപ്പോർട്ടുകളെ തുടർന്ന്, 2021ലെ ആയുർവേദ മെഡിക്കൽ അസോസിയേഷൻ ഒഫ് ഇന്ത്യയുടെ മാദ്ധ്യമ പുരസ്കാരവും ലഭിച്ചിട്ടുണ്ട്. ഭാസിയുടെ ഈ റിപ്പോർട്ടുകൾ, സംസ്ഥാനത്തെ കോവിഡ് ചികിത്സക്കുള്ള അനുമതി ആയുർവേദത്തിനുംകൂടി ലഭിക്കുന്നതിന് കാരണമായി. അതിനെതുടർന്ന്, 2021ലെ മികച്ച പത്രപ്രവർത്തകനുള്ള പ്ലാറ്റൂൺ പുരസ്കാരത്തിനും അദ്ദേഹം അർഹനായി.
ജീവിതരേഖ
1983 ഫെബ്രുവരി 22ന്, മലയാളത്തിലെ പ്രമുഖ നോവലിസ്റ്റും സാംസ്കാരിക പ്രവർത്തകനുമായ പാങ്ങിൽ ഭാസ്കരൻറെയും ലീലയുടെയും മകനായി തൃശ്ശൂർ ജില്ലയിലെ കേച്ചേരിക്കടുത്ത് ഇയ്യാലിൽ ജനിച്ച ഭാസി, ശ്രീ കേരളവർമ്മ കോളേജിൽ നിന്നും ബോട്ടണിയിൽ ബിരുദം നേടി. തുടർന്ന്, കാക്കനാട് പ്രസ് അക്കാദമിയിൽനിന്ന് പബ്ലിക് റിലേഷൻ ആൻഡ് അഡ്വർടൈസിങ്ങിൽ പോസ്റ്റ് ഗ്രാഡ്വേറ്റ് ഡിപ്ലോമയും ലഭിച്ചു. നിലവിൽ, മഴുവഞ്ചേരിയിൽ 'ഭാസിത'ത്തിൽ താമസിക്കുന്ന ഇദ്ദേഹം കേരളകൗമുദി ദിനപ്പത്രത്തിൻറെ തൃശ്ശൂർ ബ്യൂറോ ചീഫാണ്. ഭാര്യ: ഡോ. അമൃത. മക്കൾ: ആര്യവർദ്ധൻ, ആര്യശ്രീധി.
ചലച്ചിത്രമേഖലയിൽ
2012ൽ, ലാലൂരിന് പറയാനുള്ളത് എന്ന പരിസ്ഥിതി സംബന്ധമായ ഡോക്യുമെൻററിക്കും കേരളത്തിലെ ആദ്യത്തെ കമ്മ്യൂണൽ സ്കൂളായ നമ്പൂതിരി വിദ്യാലയത്തിൻറെ ചരിത്രം പറയുന്ന ജ്ഞാനസാരഥി എന്ന ഡോക്യുമെൻററിക്കും തിരക്കഥ രചിച്ചിട്ടുണ്ട്. ജലച്ചായം എന്ന സിനിമയുടെ ചീഫ് അസോസിയേറ്റ് ഡയറക്റ്ററായും പ്രവർത്തിച്ചിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:കേരളത്തിലെ പത്രപ്രവർത്തകർ വർഗ്ഗം:മലയാളം പത്രപ്രവർത്തകർ വർഗ്ഗം:മലയാളം എഴുത്തുകാർ വർഗ്ഗം:മലയാള ബാലസാഹിത്യകാരന്മാർ
ട്രാൻസിൽവാനിയൻ പനോരമ
ചരിത്രം
1848-49 ലെ വിപ്ലവങ്ങളുടെ 50-ാം വാർഷികം ആഘോഷിക്കാൻ ആഗ്രഹിക്കുന്ന ഹംഗേറിയൻമാരിൽ നിന്നാണ് ഈ ആശയം വന്നത്. റാക്ലാവിസ് പനോരമ വരച്ച അതേ സ്ഥലത്ത് സ്ട്രൈസ്കി പാർക്കിൽ സ്ഥിതി ചെയ്യുന്ന ലുവോവ് (ലിവിവ്) റൊട്ടണ്ടയിൽ ജാൻ സ്റ്റൈക്കയുടെ നേതൃത്വത്തിൽ നിരവധി ചിത്രകാരന്മാരാണ് ഈ ചിത്രം വരച്ചത്. മൂന്ന് രാജ്യങ്ങളിലെ ചിത്രകാരന്മാർ 1897 സെപ്റ്റംബറിൽ പദ്ധതി പൂർത്തിയാക്കി:
ലൂവ്, ബുഡാപെസ്റ്റ്, വാഴ്‌സ എന്നിവിടങ്ങളിലാണ് ചിത്രം പ്രദർശിപ്പിച്ചത്. ഇത് 100 കഷണങ്ങളായി മുറിച്ചെങ്കിലും അവയിൽ 31 എണ്ണം മാത്രമാണ് ഇപ്പോൾ നിലനിൽക്കുന്നത്. ഇരുപത് ശകലങ്ങൾ നിലവിൽ ടാർനോവ്, വാർസോ, ക്രോസ്‌നോ, അസിക്ക എന്നിവിടങ്ങളിലെ ഏതാനും പോളിഷ് മ്യൂസിയങ്ങളിൽ സ്ഥിതി ചെയ്യുന്നു. മറ്റൊരു 11 കഷണങ്ങൾ പോളണ്ടിലും വിദേശത്തും സ്വകാര്യ ശേഖരത്തിലുണ്ട്.
പോളിഷ് ജനറൽ ജോസെഫ് ബെമിന്റെ നേതൃത്വത്തിലുള്ള ഹംഗേറിയൻ ട്രാൻസിൽവാനിയൻ സൈന്യവും ജനറൽമാരായ ആന്റൺ പുഷ്‌നറും ഗ്രിഗറി സ്കറിയാറ്റിനും നേതൃത്വം നൽകിയ ഓസ്ട്രിയൻ, റഷ്യൻ സൈന്യങ്ങളുടെ സഖ്യവും തമ്മിൽ 1849 മാർച്ച് 11 ന് നാഗിസെബെൻ യുദ്ധം നടന്നു.
External links
വർഗ്ഗം:പോളിഷ് ചിത്രങ്ങൾ
ഗോവാലിയ ടാങ്ക്
മുംബൈയുടെ മധ്യഭാഗത്തായി സ്ഥിതിചെയ്യുന്ന ഒരു മൈതാനമാണ് ഗോവാലിയ ടാങ്ക് (Gowalia Tank). ഇപ്പോൾ ഓഗസ്റ്റ് ക്രാന്തി മൈതാനം എന്ന പേരിൽ അറിയപ്പെടുന്നു. 1942 ഓഗസ്റ്റ് 8-ന് ഈ മൈതാനത്തുവച്ചാണ് മഹാത്മാഗാന്ധി ക്വിറ്റ് ഇന്ത്യാ പ്രസംഗം നടത്തിയത്. ബ്രിട്ടീഷുകാർ ഉടൻ ഇന്ത്യ വിട്ടുപോയില്ലെങ്കിൽ ബഹുജനപ്രക്ഷോഭമുണ്ടാകുമെന്ന് ഗാന്ധിജി മുന്നറിയിപ്പ് നൽകി. "പ്രവർത്തിക്കുക അല്ലെങ്കിൽ മരിക്കുക" എന്നതായിരുന്നു അദ്ദേഹം രാജ്യത്തിനു നൽകിയ മുദ്രാവാക്യം. രണ്ടാം ലോകമഹായുദ്ധം (1939-1945) അവസാനിച്ചാൽ മാത്രമേ ഇന്ത്യക്കു സ്വാതന്ത്ര്യം നൽകൂ എന്ന ബ്രിട്ടീഷ് നിലപാടിനെതിരെ സിവിൽ നിയമലംഘന സമരം ആരംഭിക്കുവാൻ രാജ്യത്തെ ജനങ്ങൾക്കു കരുത്തേകിയത് ഗാന്ധിജിയുടെ ഈ പ്രസംഗമാണ്.
മൈതാനത്തിന്റെ പേര്
പണ്ടുകാലത്ത് പശുക്കളെ കുളിപ്പിക്കുന്നതിനു വേണ്ടിയാണ് ഗോവാലിയ ടാങ്ക് മൈതാനം ഉപയോഗിച്ചിരുന്നത്. പശു എന്നർത്ഥം വരുന്ന 'ഗായ്', ഉടമ എന്നർത്ഥമുള്ള 'വാലാ' എന്നീ മറാത്തി/ഗുജറാത്തി പദങ്ങളിൽ നിന്നാണ് മൈതാനത്തിനു 'ഗോവാലിയ' എന്ന പേരു ലഭിച്ചതെന്നു കരുതുന്നു. മൈതാനത്തു സ്ഥാപിച്ചിരുന്ന ടാങ്കിൽ നിന്നുള്ള വെള്ളമാണ് പശുക്കളെ കുളിപ്പിക്കുന്നതിന് ഉപയോഗിച്ചിരുന്നത്. ഈ ടാങ്ക് ഇപ്പോഴും ഇവിടെ നിലനിർത്തിയിട്ടുണ്ട്.
മൈതാനത്തിന്റെ ഉപയോഗം
ഇന്ന് മുംബൈ നഗരത്തിലെ ഒരു പ്രധാന കളിസ്ഥലമാണ് ഗോവാലിയ ടാങ്ക് മൈതാൻ. ക്രിക്കറ്റ്, ഫുട്ബോൾ, വോളിബോൾ മത്സരങ്ങൾക്കായി മൈതാനം ഉപയോഗിച്ചുവരുന്നു. ഗോവാലിയ ടാങ്ക് മൈതാനത്തെ പ്രധാനമായും അഞ്ച് കളിസ്ഥലങ്ങളായി തിരിച്ചിട്ടുണ്ട്. ഇതിൽ കുട്ടികൾക്കുള്ള കളിസ്ഥലം, മുതിർന്നവർക്കുള്ള ഉല്ലാസകേന്ദ്രം, ഉദ്യാനം എന്നിവ ഉൾപ്പെടുന്നു. മൈതാനത്തിന്റെ ഒരു ഭാഗത്തായി ഫെല്ലോഷിപ്പ് സ്കൂളും രക്തസാക്ഷി മണ്ഡപവും സ്ഥിതിചെയ്യുന്നുണ്ട്. മൈതാനത്തിന്റെ മധ്യഭാഗത്തുള്ള ഓഗസ്റ്റ് ക്രാന്തി റോഡിലൂടെ ഹ്യൂഗ്സ് റോഡിലേക്കു പ്രവേശിക്കാം. മൈതാനത്തിനു സമീപമായി തേജ്പാൽ റോഡ്, ലാബർനം റോഡ്, അലക്സാണ്ട്ര റോഡ് എന്നിവയമുണ്ട്.
ഗതാഗതം
മുംബൈ നഗരത്തിൽ കണ്ടുവരുന്ന ട്രാം വണ്ടികളുടെ (വൈദ്യുതി ഉപയോഗിച്ചു പ്രവർത്തിക്കുന്ന ഒരിനം യാത്രാ തീവണ്ടി) ഒരു ടെർമിനൽ കൂടിയാണ് ഗോവാലിയ ടാങ്ക് മൈതാനം. പണ്ടുകാലത്ത് ഇവിടെ നിന്ന് ട്രാം വണ്ടിയിലൂടെ പ്രിൻസ് ഓഫ് വെയ്ൽസ് മ്യൂസിയത്തിൽ എത്തുന്നതിന് ഒരു അണ (6 പൈസ) മാത്രമാണ് ഈടാക്കിയിരുന്നത്. മൈതാനത്തിനു സമീപത്തായി പശ്ചിമ റെയിൽവേയുടെ ഗ്രാൻഡ് റോഡ് റെയിൽവേ സ്റ്റേഷൻ സ്ഥിതിചെയ്യുന്നു.
അവലംബം
വർഗ്ഗം:മൈതാനങ്ങൾ വർഗ്ഗം:ഇന്ത്യൻ സ്വാതന്ത്ര്യസമരം മഹാരാഷ്ട്രയിൽ വർഗ്ഗം:മഹാത്മാ ഗാന്ധി വർഗ്ഗം:മുംബൈയിലെ പാർക്കുകൾ
ലോറൻ സ്റ്റീഡ്‌മാൻ
ബ്രിട്ടീഷ് പാരാലിമ്പിക് അത്‌ലറ്റാണ് ലോറൻ സ്റ്റീഡ്‌മാൻ (ജനനം: 18 ഡിസംബർ 1992), മൂന്ന് സമ്മർ പാരാലിമ്പിക്‌സുകളിൽ നീന്തലിലും പാരട്രിയാത്‌ലോണിലും മത്സരിച്ചിട്ടുണ്ട്. 2008-ലെ റിയോയിൽ നടന്ന ഗെയിംസിനായി പാരാട്രിയത്ത്‌ലോണിലേക്ക് മാറുന്നതിനുമുമ്പ് 2008-ലെ ബീജിംഗിലെ സമ്മർ പാരാലിമ്പിക്‌സിലും ലണ്ടനിലെ 2012-ലെ സമ്മർ പാരാലിമ്പിക്‌സിലും നീന്തൽക്കാരിയായി മത്സരിച്ചു. റിയോയിൽ നടന്ന 2016-ലെ ഗെയിംസിനായി പാരാട്രിയത്ത്‌ലോണിലേക്ക് മാറുന്നതിന് മുമ്പ് വനിതാ പിടി 4 ൽ വെള്ളി മെഡൽ നേടി.
ജീവിതവും കരിയറും
1992-ൽ പീറ്റർബറോയിലാണ് സ്റ്റീഡ്മാൻ ജനിച്ചത്. 2009 ലും 2011 ലും ഐപിസി യൂറോപ്യൻ ചാമ്പ്യൻഷിപ്പിൽ മെഡലുകൾ നേടിയിട്ടുണ്ട്. അവരുടെ അമ്മാവൻ ഒരു ട്രയാത്ത്ലെറ്റ് ആയിരുന്നു. അവർ ഇത് പരീക്ഷിക്കാൻ അദ്ദേഹം നിർദ്ദേശിച്ചു. ഡെവോണിലെ ടാവിസ്റ്റോക്കിലെ മൗണ്ട് കെല്ലിയിലെ ഗ്രേറ്റ് ഗിഡ്ഡിംഗ് പ്രൈമറി സ്കൂളിലാണ് സ്റ്റീഡ്മാൻ വിദ്യാഭ്യാസം നേടിയത്. ബിഎസ്‌സി (ഹോൺസ്) സൈക്കോളജി ബിരുദവും തുടർന്ന് പോർട്സ്മൗത്ത് സർവകലാശാലയിൽ ബിസിനസ് ആന്റ് മാനേജ്മെൻറിൽ ബിരുദാനന്തര ബിരുദവും നേടി.
SAS: ഹൂ ഡെയേഴ്സ് വിൻസ് സെലിബ്രിറ്റീസ് 2020 ലെ 2 ഫൈനലിസ്റ്റുകളിൽ ഒരാളായിരുന്നു ലോറൻ സ്റ്റീഡ്‌മാൻ.
പാരട്രിയാത്‌ലോൺ കരിയർ
റിയോ ഡി ജനീറോയിൽ നടന്ന 2016-ലെ സമ്മർ പാരാലിമ്പിക്‌സിൽ പാരാട്രിയത്‌ലോൺ ഒളിമ്പിക് കായിക ഇനമായി. യുഎസ്എയുടെ ഗ്രേസ് നോർമന് പിന്നിൽ സ്റ്റീഡ്മാൻ വെള്ളി മെഡൽ നേടി.
ബാഹ്യ ലിങ്കുകൾ
വർഗ്ഗം:1992-ൽ ജനിച്ചവർ വർഗ്ഗം:നീന്തൽ താരങ്ങൾ വർഗ്ഗം:പാരാലിമ്പിക്സ് മെഡൽ ജേതാക്കൾ
കേരളത്തിലെ നിശാശലഭങ്ങൾ പട്ടിക
വർഗ്ഗം:പട്ടികകൾ വർഗ്ഗം:നിശാശലഭങ്ങൾ
തനതു നികുതി വരുമാനം
തനത് നികുതിയാണ് സംസഥാനതിന്റെ റവന്യു വരുമാനത്തന്റെ പ്രധാന സ്രോതസ്സ്, മൂല്യ വർധിത നികുതി,സറ്റാമ്പും രജിസ്ട്രേഷൻ ഫീസുകളും,സംസഥാനതിന്റെ  എക്സൈസ് തിരുവകൾ, വാഹന നികുതി, ഭൂനികുതി എന്നിവയാണ് സംസഥാനതിന്റെ  തനതു നികുതി വരുമാനത്തിന്റെ പ്രാധാനസ്രോതസ്സുകൾ
വർഗ്ഗം:നികുതികൾ
1940 മുതലുള്ള ബ്രിട്ടീഷ് പ്രധാനമന്ത്രിമാർ
അവലംബം
വർഗ്ഗം:ബ്രിട്ടീഷ് പ്രധാനമന്ത്രിമാർ
ഇലകൽ സാരി
കർണാടകത്തിലെ ഇലകൽ ഗ്രാമത്തിൽ പരമ്പരാഗതമായ രീതിയിൽ നെയ്തെടുക്കുന്ന സാരികളാണ് ഇലകൽ സാരി (Ilkal saree). ഗ്രാമത്തിന്റെ പേരിൽ നിന്നും ആണ് സാരികൾക്ക് പേര് ലഭിച്ചിരിക്കുന്നത്. ഭൗമസൂചിക അംഗീകാരം ഉണ്ട്.
ചരിത്ര പ്രാധാന്യം
പുരാതന നെയ്തു കേന്ദ്രം ആയിരുന്നു ഇലകൽ. 8 ആം നൂറ്റാണ്ടിൽ തന്നെ ഇവിടെ നെയ്തു തുടങ്ങിയിരുന്നു .ബല്ലേരിയിലെ നാട്ടു പ്രമാണിമാർ ആണ് ഇലകൽ സാരിയുടെ വ്യവസായത്തിന് വേണ്ട സഹായ സഹകരണങ്ങൾ കൊടുത്തത്. പ്രാദേശികമായി ഇലകൽ സാരി നിർമ്മിക്കാൻ ഉള്ള വസ്തുക്കളുടെ ലഭ്യതയും ഇതിന്റെ വളർച്ചക്ക് ആക്കം കൂടി. ഏകദേശം 20000 ആളുക്കൾ ഇന്ന് ഇലകലിൽ, ഇലകൽ സാരിയുടെ നെയ്യുന്ന പ്രവർത്തനങ്ങളിൽ ഇന്ന് ഏർപ്പെട്ടിരിക്കുന്നു.
നിർമ്മാണം
കോട്ടനും സിൽക്കും ഇഴ ചേർത്ത് ആണ് ഇലകൽ സാരികൾ നിർമ്മിക്കുന്നത്. മുഘ്യ ഭാഗം മികവാറും കോട്ടൻ മാത്രം ആയിരിക്കും. സാരിയുടെ പല്ലു ആകട്ടെ ആർട്ട്‌ സിൽക്ക് ആയിരിക്കും. ചില സാഹചര്യങ്ങളിൽ ആർട്ട്‌ സിൽക്കിന് പകരം സിൽക്ക് ഉപയോഗിക്കുന്നു. ഇലകൽ സാരിയുടെ നിർമ്മാണ പ്രവർത്തികൾ മിക്കവയും കെട്ടിടത്തിന് ഉള്ളിൽ ആണ് നടക്കുന്നത്. ഒരു വീടിലെ സ്ത്രികളുടെയും സഹായം ഇതിന്റെ നിർമ്മാണത്തിൽ അനിവാര്യമാണ്. നെയ്തു മെഷീൻ ഉപയോഗിച്ച് ഒരു സാരി നെയ്യാൻ ഒരു ആഴ്ച്ച സമയം എടുക്കുന്നു. ആധുനിക പവർ ലൂം ഉപയോഗിച്ചും സാരി നെയ്യാം.
അവലംബം
വർഗ്ഗം:സാരികൾ വർഗ്ഗം:കർണാടകയിലെ ഭൂപ്രദേശസൂചികകൾ
മഹേഷ് ശർമ്മ
ഭാരതീയ ജനതാ പാർട്ടിയിൽ പെട്ട ഒരു ഇന്ത്യൻ രാഷ്ട്രീയക്കാരനാണ് '''ഡോ. മഹേഷ് ശർമ്മ'''. നിലവിൽ ഗൗതം ബുദ്ധ നഗർ സീറ്റിൽ നിന്ന് പതിനേഴാം ലോക്‌സഭയിൽ പാർലമെന്റ് അംഗമായി പ്രവർത്തിക്കുന്നു. 2014 ലെ ഇന്ത്യൻ പൊതു തിരഞ്ഞെടുപ്പിൽ ഗൗതം ബുദ്ധ് നഗറിൽ നിന്ന് അദ്ദേഹം തിരഞ്ഞെടുക്കപ്പെട്ടു. നോയിഡ ആസ്ഥാനമായുള്ള കൈലാഷ് ഗ്രൂപ്പ് ഓഫ് ഹോസ്പിറ്റൽസിന്റെ ഉടമയായ അദ്ദേഹം തൊഴിൽപരമായി ഒരു ഫിസിഷ്യനാണ്. 2014 നവംബർ 12-ന്, സംസ്‌കാരത്തിനും വിനോദസഞ്ചാരത്തിനും സിവിൽ ഏവിയേഷനുമായി സഹമന്ത്രിയായി (സ്വതന്ത്ര ചുമതല) അദ്ദേഹത്തെ നിയമിച്ചു. ഉത്തർപ്രദേശിലെ നോയിഡ വിധാൻസഭയുടെ ആദ്യ എംഎൽഎയായും അദ്ദേഹം പ്രവർത്തിച്ചിട്ടുണ്ട്.
സൈകോവ് ഡി
ബയോ ടെക്നോളജി ഇൻഡസ്ട്രി റിസർച്ച് അസിസ്റ്റൻസ് കൗൺസിലിന്റെ പിന്തുണയോടെ ഇന്ത്യൻ ഫാർമസ്യൂട്ടിക്കൽ കമ്പനിയായ കാഡില ഹെൽത്ത്കെയർ വികസിപ്പിച്ച ഡിഎൻഎ പ്ലാസ്മിഡ് അടിസ്ഥാനമാക്കിയുള്ള കോവിഡ് -19 വാക്സിൻ ആണ് സൈകോവ് ഡി. ഇന്ത്യയിലെ അടിയന്തിര ഉപയോഗത്തിന് ഇത് അംഗീകരിച്ചു.
മഹേഷ് ശർമ്മ
സംസ്ഥാനത്തും കേന്ദ്ര തലത്തിലും ഭാരതീയ ജനതാ പാർട്ടിയുടെ (ബിജെപി) കാഴ്ചപ്പാട് രൂപപ്പെടുത്തുന്നതിലും അദ്ദേഹം പ്രധാന പങ്കുവഹിച്ചിട്ടുണ്ട്. അടുത്തിടെ, അദ്ദേഹത്തിന്റെ അനുഭവപരിചയവും പാർട്ടി സംഘടനാ വൈദഗ്ധ്യവും കണക്കിലെടുത്ത്, വരാനിരിക്കുന്ന 2024 ലോക്‌സഭാ തിരഞ്ഞെടുപ്പിനുള്ള ബിജെപി ത്രിപുരയുടെ ചുമതലക്കാരനായി ശർമ്മയെ നിയമിച്ചു.
ജീവിതവും കരിയറും
1959 സെപ്റ്റംബർ 30 ന് രാജസ്ഥാനിലെ അൽവാർ ജില്ലയിലെ നീമ്രാനയ്ക്കടുത്തുള്ള മനേത്തി ഗ്രാമത്തിലാണ് മഹേഷ് ശർമ്മ ജനിച്ചത്. അച്ഛൻ കൈലാഷ് ചന്ദ് ശർമ്മ ഒരു സ്കൂൾ അധ്യാപകനായിരുന്നു. ഗ്രാമത്തിലാണ് അദ്ദേഹം തന്റെ ആദ്യകാല സ്കൂൾ വിദ്യാഭ്യാസം നടത്തിയത്. സീനിയർ സെക്കൻഡറി വിദ്യാഭ്യാസത്തിനായി അദ്ദേഹം ഡൽഹിയിലേക്ക് മാറി. യൂണിവേഴ്സിറ്റി കോളേജ് ഓഫ് മെഡിക്കൽ സയൻസസിൽ നിന്ന് ബിരുദം നേടി. 2012ൽ നോയിഡയിലെ അമിറ്റി യൂണിവേഴ്സിറ്റിയിൽ നിന്ന് ഓണററി ഡോക്ടറേറ്റ് ലഭിച്ചു.
സൈകോവ് ഡി
കാര്യക്ഷമത
2021 ജൂലൈ 1-ന്, കാഡില ഹെൽത്ത്‌കെയർ അതിന്റെ ഘട്ടം 3 ട്രയൽ ഡാറ്റയുടെ ഇടക്കാല വിശകലനത്തിൽ രോഗലക്ഷണ കോവിഡ് -19 നെതിരെ 66.6 ശതമാനവും മിതമായതോ ഗുരുതരമായതോ ആയ രോഗത്തിനെതിരെ 100% ആയും റിപ്പോർട്ട് ചെയ്തു.
ഫാർമക്കോളജി
SARS-CoV-2 ന്റെ സ്പൈക്ക് പ്രോട്ടീൻ എൻകോഡിംഗ് ജീൻ വഹിക്കുന്ന ഡിഎൻഎ പ്ലാസ്മിഡ് വെക്റ്റർ വാക്സിനിൽ അടങ്ങിയിരിക്കുന്നു. മറ്റ് ഡി‌എൻ‌എ വാക്സിനുകളെപ്പോലെ സ്വീകർത്താവിന്റെ കോശങ്ങളും സ്പൈക്ക് പ്രോട്ടീൻ ഉൽ‌പാദിപ്പിക്കുന്നു. ഇത് ഒരു സംരക്ഷണപരമായ പ്രതിരോധ പ്രതികരണം നൽകുന്നു.
നിർമ്മാണം
23 ഏപ്രിൽ 2021-ൽ, വാർഷിക ശേഷി 240 ദശലക്ഷം ഡോസുകൾ ഉള്ള ZyCoV-D വാക്സിൻ ഉത്പാദനം ആരംഭിച്ചു.
പുറംകണ്ണികൾ
വർഗ്ഗം:കോവിഡ്-19 വാക്സിനുകൾ
സ്വെറ്റ്‌ല ഡമിയാനോവ്‌സ്‌ക
പ്രമുഖ ബൾഗേറിയൻ എഴുത്തുകാരിയാണ് സ്വെറ്റ്‌ല ഡമിയാനോവ്‌സ്‌ക (English:Svetla Damyanovska (Bulgarian: Светла Дамяновска).യൂനിയൻ ഓഫ് ദ ബൾഗേറിയൻ റൈറ്റേഴ്‌സിൽ അംഗംഗമാണ്.
വിദ്യാഭ്യാസം
ആർട് ഡിസൈനിൽ ബിരുദധാരിയാണ്. പ്രൊട്ടക്ഷൻ ഓഫ് ദ കൾച്ചറൽ ആൻഡ് ഹിസ്റ്റോറിക്കൽ ഹെറിറ്റേജ് ഓഫ് ദ റിപ്പബ്ലിക് ഓഫ് ബൾഗേറിയ എന്ന വിഷയത്തിൽ സ്റ്റേറ്റ് യൂനിവേഴ്‌സിറ്റി ഓഫ് ലൈബ്രറി സ്റ്റഡീസ് ആൻഡ് ഇൻഫൊർമേഷൻ ടെക്‌നോജജീസിൽ നിന്ന് മാസ്റ്റർ ബിരുദം നേടിയിട്ടുണ്ട്.
കൃതികൾ
ആറു കവിതാ സമാഹരങ്ങളും രണ്ടു കഥാ സമാഹാരങ്ങളും പുറത്തിറക്കിയിട്ടുണ്ട്.
അവലംബം
വർഗ്ഗം:എഴുത്തുകാർ വർഗ്ഗം:ബൾഗേറിയ
കൊപാഹ്യൂ അഗ്നിപർവതം
ചിലിയുടെയും അർജന്റീനയുടെയും തെക്കൻ പൊതു അതിർത്തിയിലാണ് കൊപാഹ്യൂ അഗ്നിപർവതം സ്ഥിതിചെയ്യുന്നത്. ആൻഡീസിലെ 2965 മീറ്റർ ഉയരമുള്ള കൊപാഹ്യൂ ഈ മേഖലയിലെ ഏറ്റവും സജീവമായ അഗ്നിപർവതങ്ങളിലൊന്നാണ്. 'കൊപാഹ്യൂ' എന്ന വാക്കിന് 'സൾഫർ ജലം' എന്നാണർത്ഥം.
2012 ഡിസംബറിലും, 27 മേയ് 2013 നും അഗ്നിപർവതം തീ തുപ്പാൻ തുടങ്ങുന്നതായി ചിലി അതിജാഗ്രതാ നിർദ്ദേശം പുറപ്പെടുവിച്ചിരുന്നു. ഇതോടെ സമീപപ്രദേശങ്ങളിലെ ആളുകളെ ഒഴിപ്പിക്കുകയുണ്ടായി. ഈ മേഖലയിലെ സജീവമായ അഗ്നിപർവ്വതങ്ങളിലൊന്നാണിത്.
അധിക വായനക്ക്
വർഗ്ഗം:ചിലിയിലെ അഗ്നിപർവ്വതങ്ങൾ
റാഡ്‌ക്ലിഫ് രേഖ
ബ്രിട്ടീഷ് ഇന്ത്യയിലെ പഞ്ചാബ്, ബംഗാൾ പ്രവിശ്യകളിലെ ഇന്ത്യൻ, പാകിസ്താൻ ഭാഗങ്ങൾ തമ്മിലുള്ള അതിർത്തി നിർണ്ണയ രേഖയായിരുന്നു റാഡ്ക്ലിഫ് രേഖ. ഇന്ത്യയും പാകിസ്താനും തമ്മിലുള്ള അതിർത്തി നിർണ്ണയിക്കുവാൻ വേണ്ടിയുള്ള കമ്മീഷന്റെ ചെയർമാനായിരുന്ന സർ.സിറിൽ റാഡ്‌ക്ലിഫിന്റെ പേരിലാണ് ഈ രേഖ അറിയപ്പെടുന്നത്.
വിഭജനത്തിനു മുൻപത്തെ രാഷ്ട്രീയസ്ഥിതി
ഇന്ത്യയുടെ വിഭജനത്തെക്കുറിച്ച് മൗണ്ട് ബാറ്റന്റെ പദ്ധതി അനുസരിച്ച് പരിഹരിക്കപ്പെടാത്ത പ്രധാനപ്രശ്നം ഇന്ത്യ വിഭജിക്കപ്പെടുമ്പോൾ കിഴക്ക് ബംഗാൾ, പടിഞ്ഞാറ് പഞ്ചാബ് എന്നീ പ്രവിശ്യകളുടെ അതിർത്തിരേഖകൾ ഏതൊക്കെ എന്നുള്ളതായിരുന്നു.
ബ്രിട്ടീഷ് പാർലമെന്റ് പാസ്സാക്കിയ ഇന്ത്യൻ ഇന്റിപെന്റന്റ് ആക്ട് -1947 വ്യവസ്ഥ ചെയ്യുന്നതനുസരിച്ച് ഇന്ത്യയിലെ ബ്രിട്ടീഷ് ഭരണം 1947 ആഗസ്ത് 15-ന് അവസാനിക്കും. പ്രസ്തുത ആക്ട് അനുസരിച്ച് ബ്രിട്ടീഷ് ഇന്ത്യ രണ്ട് സ്വതന്ത്ര്യ ഡൊമിനിയനുകൾ ആകും. യൂണിയൻ ഓഫ് ഇന്ത്യയും ഡൊമിനിയൻ ഓഫ് പാകിസ്താനും. ഈ ആക്ട് അനുസരിച്ച് ഇന്ത്യയിലെ 565 നാട്ടുരാജ്യങ്ങളുടെ മേലുള്ള ബ്രിട്ടീഷുകാരുടെ അധികാരങ്ങൾ അവസാനിച്ചു. അവർക്ക് മേൽപ്പറഞ്ഞ ഏതെങ്കിലും ഡൊമിനിയനുകളിൽ ചേരുകയോ ഒന്നിലും ചേരാതെ സ്വതന്ത്ര്യമായി നിൽക്കുകയോ ചെയ്യാമായിരുന്നു.
പാകിസ്താൻ ഒരു മുസ്ലീം രാജ്യമായി രൂപീകരിക്കപ്പെടാൻ ആഗ്രഹിച്ചപ്പോൾ ഇന്ത്യ ഹിന്ദു ഭൂരിപക്ഷമുള്ള മതേതര രാഷ്ട്രമാകാനാണ് തീരുമാനിച്ചത്. ഉത്തരേന്ത്യയിലെ മുസ്ലീം ഭൂരിപക്ഷപ്രദേശങ്ങൾ ചേർത്ത് പാകിസ്താൻ രൂപീകരിക്കാനായിരുന്നു പദ്ധതി. 91.8% മുസ്ലീംങ്ങളുള്ള ബലൂചിസ്ഥാൻ, 72.7% മുസ്ലീംങ്ങളുള്ള സിന്ധ് പ്രവിശ്യകൾ തുടക്കം മുതൽക്കേ പാകിസ്താനോടൊപ്പം നിന്നു. എന്നാൽ 54.4% മുസ്ലീംങ്ങളുള്ള ബംഗാളിലേയും 55.7% മുസ്ലീംങ്ങളുള്ള പഞ്ചാബിലേയും സ്ഥിതി വ്യത്യസ്തമായിരുന്നു. അവ ആരോടൊപ്പം ചേരണമെന്നത് പ്രധാനപ്രശ്നമായിമാറി. വിഭജനത്തിനു ശേഷം പഞ്ചാബിന്റെ പടിഞ്ഞാറൻ ഭാഗങ്ങൾ പടിഞ്ഞാറൻ പാകിസ്താനോടും കിഴക്കൻ ഭാഗങ്ങൾ ഇന്ത്യൻ യൂണിയനോടും ചേർന്നു. ബംഗാളാകട്ടെ പൂർവ്വബംഗാൾ (പാകിസ്താനിൽ) എന്നും പശ്ചിമബംഗാൾ (ഇന്ത്യയിൽ) എന്നും രണ്ടായി വിഭജിക്കപ്പെട്ടു.
റാഡ്‌ക്ലിഫിന്റെ ജോലി
മൗണ്ട്ബാറ്റൺ ആവശ്യപ്പെട്ടതനുസരിച്ച് വിഭജന തർക്കം പരിഹരിക്കുന്നതിനായി ഇന്ത്യയെക്കുറിച്ച് അധികം അറിവില്ലാത്ത ഒരു ഇംഗ്ലീഷ് ബാരിസ്റ്ററെ ഏൽപ്പിക്കാൻ നെഹ്രുവും ജിന്നയും തത്ത്വത്തിൽ തീരുമാനമെടുക്കുകയും ഇത് മൗണ്ട്ബാറ്റണെ അറിയിക്കുകയുമായിരുന്നു. 1,75,000 ചതുരശ്ര മൈൽ പ്രദേശം, അതിലെ 880 ലക്ഷം ജനങ്ങൾ, അവരുടെ വീടുകൾ, നെൽവയലുകൾ തുടങ്ങിയവ രണ്ടായി കീറിമുറിക്കാൻ 1947 ജൂണിൽ ബ്രിട്ടീഷ് ഗവണ്മെന്റ് സിറിൽ റാഡ്ക്ലിഫിനെ ചെയർമാനാക്കി രണ്ട് അതിർത്തിനിർണ്ണയക്കമ്മീഷനുകളെ നിയമിച്ചു. ഒന്ന് ബംഗാളിനെ വിഭജിക്കാനും മറ്റൊന്ന് പഞ്ചാബിനെ വിഭജിക്കാനും. രണ്ട് കമ്മീഷനുകളിലും ചെയർമാനെക്കൂടാതെ 4 വീതം അംഗങ്ങളുണ്ടായിരുന്നു. ഇന്ത്യൻ നാഷണൽ കോൺഗ്രസിൽ നിന്ന് 2 പേരും മുസ്ലീം ലീഗിൽ നിന്ന് 2 പേരും.
1947 ജൂൺ 8-ന് ഇന്ത്യയിലെത്തിയതിനുശേഷം റാഡ്‌ക്ലിഫിന് കഷ്ടിച്ച് അഞ്ചാഴ്ച്ച സമയമാണ് വിഭജനരേഖ തയ്യാറാക്കാൻ ലഭിച്ചത്. അദ്ദേഹം മൗണ്ട്ബാറ്റണുമായുള്ള കൂടിക്കാഴ്ച്ചയ്ക്കുശേഷം ലാഹോറിലേയ്ക്കും കൽക്കട്ടയിലേയ്ക്കും പോയി. നെഹ്രു, ജിന്ന എന്നിവരുമായി കൂടിക്കാഴ്ച്ച നടത്തി. ആഗസ്ത് 15 ഇന്ത്യൻ സ്വാതന്ത്ര്യദിനമായി മൗണ്ട്ബാറ്റൺ തിടുക്കത്തിൽ നിശ്ചയിച്ചതാണ് റാഡ്‌ക്ലിഫിനെ ഏറ്റവും അലട്ടിയത്. ഏവരുമായുള്ള ചർച്ചയിൽ റാഡ്‌ക്ലിഫ് ആദ്യമുന്നയിച്ച ആവശ്യം വിഭജനരേഖ തയ്യാറാക്കുവാനുള്ള സമയപരിധി കുറച്ചുകൂടി നീട്ടിക്കിട്ടുക എന്നുള്ളതായിരുന്നു. എന്നാൽ ഒരാൾപോലും അദ്ദേഹത്തിനോടൊപ്പം നിന്നില്ല. 1947 ആഗസ്ത് 15ന് തന്നെ ഇന്ത്യ സ്വാതന്ത്ര്യമാക്കപ്പെട്ടിരിക്കണം എന്ന് ഏവരും ശഠിച്ചു. ഇതേത്തുടർന്ന് എത്രയും വേഗം ജോലി പൂർത്തിയാക്കുവാൻ റാഡ്‌ക്ലിഫ് നിർബന്ധിതനായി.
വൈകിയ പ്രഖ്യാപനം
ആഗസ്റ്റ് 12 ന് റാഡ്‌ക്ലിഫ് തന്റെ ജോലിപൂർത്തിയാക്കി റിപ്പോർട്ട് സമർപ്പിച്ചു എന്നാൽ സ്വാതന്ത്ര്യത്തിന്റെ സന്തോഷവേളകളിൽ കല്ലുകടിയുണ്ടാകാതിരിക്കുന്നതിനായി റിപ്പോർട്ടിന്റെ ഔദ്യോഗിക പ്രഖ്യാപനം സ്വാതന്ത്ര്യദിനത്തിനുശേഷമാകാമെന്ന് മൗണ്ട്ബാറ്റൺ തീരുമാനിച്ചു.
വിഭജനശേഷം
ആഗസ്റ്റ് 16ന് ഇന്ത്യാ-പാകിസ്താൻ നേതാക്കളുടെ മുന്നിൽ റിപ്പോർട്ട് സമർപ്പിച്ചപ്പോൾ എല്ലാഭാഗത്തുനിന്നും രേഖയെക്കുറിച്ച് ശക്തമായ എതിർപ്പുണ്ടായി. എന്നാൽ ഒടുവിൽ ഇരുപക്ഷവും രേഖയെ 'എങ്ങനെയാണോ അങ്ങനെ' അംഗീകരിക്കാൻ തയ്യാറായി. ആഗസ്ത് 17 ന് ഔദ്യോഗികമായി റിപ്പോർട്ട് പ്രഖ്യാപിച്ചതോടെ അതിർത്തികളിൽ സൈന്യത്തിന് നിയന്ത്രിക്കാവുന്നതിലുമപ്പുറമായ വർഗ്ഗീയലഹള പൊട്ടിപ്പുറപ്പെട്ടു. പുതിയ അതിർത്തികളിൽ ഒഴുകിയ ചോരപ്പുഴകൾക്കുപുറമേ ഡെൽഹിയിൽ പോലും കനത്ത കൂട്ടക്കൊലകൾ അരങ്ങേറി. 1947 അവസാനം ഇന്ത്യയും പാകിസ്താനും തമ്മിൽ ആദ്യ യുദ്ധം തുടങ്ങി. 1947 ൽ കാശ്മീരിൽ ഇരുരാജ്യങ്ങളും എവിടെയായിരുന്നുവോ ഇന്നും അവർ അവിടെത്തന്നെ തുടരുന്നു.
പൊതുവിൽ പറഞ്ഞാൽ റാഡ്ക്ലിഫ് രേഖ ഒരു നിശ്ചിത-നിർണ്ണയ രേഖയായിരുന്നില്ല. മറിച്ച് അമ്പേ പരാജയപ്പെട്ട പാഴ്‌രേഖ മാത്രമായി ഇന്നും അവശേഷിക്കുന്നു.
പുറം കണ്ണികൾ
വർഗ്ഗം:ഇന്ത്യയുടെ ഭൂമിശാസ്ത്രം വർഗ്ഗം:പാകിസ്താന്റെ ഭൂമിശാസ്ത്രം വർഗ്ഗം:ഇന്ത്യയിലെ ബ്രിട്ടീഷ് ഭരണം വർഗ്ഗം:ഇന്ത്യാ-പാക് ബന്ധങ്ങൾ
തനതു നികുതിയേതര വരുമാനം
സംസഥാന ലോട്ടറിയിൽ നിന്നുള്ള വരുമാനം, പലിശയും ഓഹരിയും വിവിധ സാമൂഹിക സേവനങ്ങൾളിൽ നിന്നുള്ള വരുമാനം എന്നിവ ആണ് തനതു നികുതിയേതര വരുമാനം.
പി. ജാനകിയമ്മ
കേരള ഹൈക്കോടതിയിലെ മുന് ജഡ്ജിയും സാമൂഹിക പ്രവർത്തകയുമായിരുന്നു ജസ്റ്റിസ് ജാനകിയമ്മ. ഹൈക്കോടതി ജഡ്ജിയാകുന്ന രണ്ടാമത്തെ വനിതയാണ് ജാനകിയമ്മ.
ജീവിത രേഖ
പണിക്കത്ത് കുഞ്ഞു ലക്ഷ്മിയുടെയും അന്ചാത്ത് കുമാര കൈമൾ എന്നവരുടെയും മകളായി 1920 ഏപ്രിൽ 21 നു തൃശ്ശൂർ ജില്ലയിൽ ജനിച്ചു.അവിവാഹിതയായിരുന്നു.
പഠനം
എറണാകുളം ഗവ:ഗേൾസ്‌ ഹൈസ്കൂളിൽ നിന്ന് ക്ലാസ്സും മഹാരാജാസ് കോളേജിൽ നിന്നും സ്മ്സ്കൃതത്തിലും ഗണിതത്തിലും ബിരുദം നേടി. മദ്രാസ്‌ ലോ കോളേജിൽ നിന്നും നിയമ പഠനവും പൂർത്തിയാക്കി.
ഔദ്യോഗിക ജീവിതം
1942-ൽ അഭിഭാഷകയായി എൻരോൾ ചെയ്തു. 1944-ൽ ഹൈക്കോടതിയിൽ അഭിഭാഷകയായി. 1956-ൽ ജുഡീഷ്യൽ സർവീസിൽ ചേർന്നു.
വർഗ്ഗം:ഇന്ത്യയിലെ ന്യായാധിപന്മാർ വർഗ്ഗം:തൃശ്ശൂരിൽ നിന്നുമുള്ള രാഷ്ട്രീയപ്രവർത്തകർ വർഗ്ഗം:1920-ൽ ജനിച്ചവർ വർഗ്ഗം:കേരളത്തിലെ സ്വാതന്ത്ര്യ സമര സേനാനികൾ
സുരിനാം നദി
നദിയിൽ നിരവധി സെറ്റ് റാപ്പിഡുകളും കുറച്ച് ഡാമുകളും ഉണ്ട്. അതിൽ ഏറ്റവും വലുത് അഫോബാക്ക ഡാം ആണ്.
അവലംബം
വർഗ്ഗം:സുരിനാമിലെ നദികൾ
2018: എവരിവൺ ഇസ് എ ഹീറോ
2018:എവരിവൺ ഇസ് എ ഹീറോ 2018-ൽ കേരളം നേരിട്ട പ്രളയം പ്രമേയമാക്കി ജൂഡ് അന്താണി ജോസഫ് സംവിധാനം ചെയ്ത മലയാള ചലച്ചിത്രമാണ്. കുഞ്ചാക്കോ ബോബൻ, ടൊവിനോ തോമസ്, ആസിഫ് അലി, വിനീത് ശ്രീനിവാസൻ, അപർണ ബാലമുരളി, നരേൻ, ലാൽ, ഇന്ദ്രൻസ്, അജു വർഗീസ്, കലയരസൻ, തൻവി റാം, ശിവദ, ഗൗതമി നായർ, വിനീത കോശി എന്നിവരടങ്ങുന്ന സംഘമാണ് ഇതിൽ അഭിനയിക്കുന്നത്.
ഇത് ആദ്യം 2023 ഏപ്രിൽ 21 ന് റിലീസ് ചെയ്യാൻ തീരുമാനിച്ചിരുന്നു, അത് മലയാളത്തിൽ 2023 മെയ് 5 ലേക്ക് മാറ്റിവയ്ക്കുകയും ഹിന്ദിയിൽ 2023 മെയ് 26 ന് തിയറ്ററുകളിൽ റിലീസ് ചെയ്യുകയും ചെയ്തു.
കഥാസംഗ്രഹം
2018 ലെ വിനാശകരമായ വെള്ളപ്പൊക്ക സമയത്ത് ജീവിതത്തിന്റെ എല്ലാ തുറകളിലുമുള്ള ആളുകൾ ദുരന്തകരമായ പ്രത്യാഘാതങ്ങൾ ചിത്രം വീക്ഷിക്കുന്നു. ദുരന്തത്തെ അതിജീവിക്കാൻ കേരളത്തിലെ ജനങ്ങൾ ഒരുമിച്ച് പ്രവർത്തിക്കുന്നു.
അവലംബം
വർഗ്ഗം:2023-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:കുഞ്ചാക്കോ ബോബൻ അഭിനയിച്ച ചലച്ചിത്രങ്ങൾ
ക്സി
ഗ്രീക്ക് അക്ഷരമാലയിലെ പതിനാലാമത്തെ അക്ഷരമാണ് ക്സി (വലിയക്ഷരം: Ξ, ചെറിയക്ഷരം ξ; ξι). ആധുനിക ഗ്രീക്ക് ഭാഷയിൽ ഇതിനെ ക്സി എന്നാണ് ഉച്ചരിക്കുന്നത്, ഇംഗ്ലീഷിൽ ഈ അക്ഷരത്തെ സ്സൈ  അല്ലെങ്കിൽ സ്സായ്  എന്നൊക്കെ ഉച്ചരിക്കാറുണ്ട്. ഗ്രീക്ക് സംഖ്യാക്രമത്തിൽ, ഇതിന്റെ മൂല്യം 60 ആണ്. ഫിനീഷ്യൻ അക്ഷരമായ സമേഘിൽ 20x20ബിന്ദു നിന്നുമാണ് ക്സി ഉദ്ഭവിച്ചിരിക്കുന്നത്.
അവലംബം
വർഗ്ഗം:ഗ്രീക്ക് അക്ഷരങ്ങൾ
ജോർജിയൻ ഭാഷ
കോക്കസസ് തദ്ദേശീയ ഭാഷാ കുടുംബമായ കാർട്‌വെലിയൻ ഭാഷകളിൽ (Kartvelian language) (ഐബീരിയൻ എന്നും നേരത്തെ ദക്ഷിണ കോക്കേഷ്യൻ എന്നാണ് അറിയപ്പെട്ടിരുന്നത്) ഉൾപ്പെട്ട ജോർജ്ജിയൻ ജനത സംസാരിക്കുന്ന ഭാഷയാണ് ജോർജിയൻ - Georgian (ქართული ენა tr. kartuli ena). ജോർജ്ജിയൻ ഭാഷയ്ക്ക് സ്വന്തമായി ഒരു എഴുത്ത് രീതിയുണ്ട്. ജോർജ്ജിയൻ അക്ഷരമാലയാണ് ഉപയോഗിക്കുന്നത്. മറ്റു കാർട്‌വെലിയൻ ഭാഷകളായ സ്‌വാൻസ്, മിൻഗ്രേലിയൻസ്, ലാസ് ഭാഷകൾ സംസാരിക്കുന്നവരുടേയും സാഹിത്യ ഭാഷ കൂടിയാണ് ജോർജ്ജിയൻ.
വർഗ്ഗീകരണം
മറ്റു കാർട്‌വെലിയൻ ഭാഷകളെ അപേക്ഷിച്ച് ഏറെ പ്രചാരമുള്ള ഭാഷയാണ് ജോർജയൻ. മറ്റു കാർട്‌വെലിയൻ ഭാഷകളായ സ്‌വാൻസ്, മിൻഗ്രേലിയൻസ് പ്രധാനമായും ജോർജിയയുടെ വടക്കുപടിപടിഞ്ഞാറൻ പ്രദേശത്താണ് സംസാരിക്കുന്നത്. ലാസ് ഭാഷകൾ സംസാരിക്കുന്നവരിൽ അധികവും താമസിക്കുന്നത് തുർക്കിയുടെ കരിങ്കടിലിന്റെ തീര പ്രദേശത്താണ്. തുർക്കിയിലെ കരിങ്കടൽ മേഖലയായ റിസെ പ്രവിശ്യയിലെ മെല്യാത് പ്രദേശത്തുമാണ് ലാസ് ഭാഷകൾ സംസാരിക്കപ്പെടുന്നത്.
പ്രാദേശിക ഭാഷകൾ
ജോർജിയയിലെ ഇമെറേത്തി, റച്ച-ലെച്ച്കുമി, ഗുരിയ, അജാറ, ഇമെർഖെവി എന്നീ പ്രവിശ്യകളിൽ ജോർജിയൻ ഭാഷയുടെ തുർക്കി സ്വാധീന മുള്ള വകഭേദങ്ങളാണ് ഉപയോഗ്ിക്കുന്നത്. കാർടിലി, കഖേതി, സയ്ഗിലോ എന്നിവിടങ്ങളിൽ അസർബെയ്ജാൻ ചേർന്ന ജോർജിയൻ പ്രാദേശിക ഭാഷകളാണ് ഉപയോഗിക്കുന്നത്. തുശേതി, ഖേവ്‌സുറേതി, ഖേവി, പ്ശാവി ഫെറിദൻ എന്നിവിടങ്ങളിൽ ഇറാൻ സ്വാദീനമുള്ള ജോർജിയൻ ഭാഷാ വകഭേദമാണ് സംസാരിക്കുന്നത്. മ്റ്റുലെറ്റി, മെസ്‌ഖേറ്റി എ്ന്നീ പ്രവിശ്യകളിലും ജോർജിയൻ പ്രാദേശിക ഭാഷ സംസാരിക്കുന്നുണ്ട്.
ചരിത്രം
ജോർജിയൻ ഭാഷയുടെ ചരിത്രം പരമ്പരാഗതമായി നാലായി തരംതിരിച്ചിട്ടുണ്ട്.
അവലംബം
വർഗ്ഗം:അഗ്ലൂട്ടിനേറ്റീവ് ഭാഷകൾ വർഗ്ഗം:ജോർജിയയിലെ (രാജ്യം) ഭാഷകൾ വർഗ്ഗം:റഷ്യയിലെ ഭാഷകൾ വർഗ്ഗം:തുർക്കിയിലെ ഭാഷകൾ വർഗ്ഗം:അസർബയ്ജാനിലെ ഭാഷകൾ വർഗ്ഗം:ഇറാനിലെ ഭാഷകൾ വർഗ്ഗം:ഭാഷകൾ വർഗ്ഗം:കാർട്‌വേലിയൻ ഭാഷകൾ
ക്ലോറോഅസെറ്റിക് ആസിഡ്
ClCH2CO2H എന്ന ഫോർമുലയുള്ള ഓർഗാനോക്ലോറിൻ സംയുക്തമാണ് ക്ലോറോഅസെറ്റിക് ആസിഡ്. ഇത് വ്യാവസായികമായി മോണോക്ലോറോഅസെറ്റിക് ആസിഡ് (MCA) എന്നറിയപ്പെടുന്നു. ഈ കാർബോക്‌സിലിക് ആസിഡ്, ഓർഗാനിക് സിന്തസിസിൽ ഉപയോഗപ്രദമായ ഒരു നിർമ്മാണ ഘടകമാണ്. ഇത് നിറമില്ലാത്ത ഒരു ഖരപദാർത്ഥമാണ്. ഡൈക്ലോറോഅസെറ്റിക് ആസിഡും ട്രൈക്ലോറോഅസെറ്റിക് ആസിഡുമാണ് അനുബന്ധ സംയുക്തങ്ങൾ.
ഉത്പാദനം
1843-ൽ ഫ്രഞ്ച് രസതന്ത്രജ്ഞനായ ഫെലിക്സ് ലെബ്ലാങ്ക് (1813-1886) സൂര്യപ്രകാശത്തിന്റെ സാന്നിധ്യത്തിൽ അസറ്റിക് ആസിഡ് ക്ലോറിനേറ്റ് ചെയ്തും 1857-ൽ ജർമ്മൻ രസതന്ത്രജ്ഞനായ റെയ്ൻഹോൾഡ് ഹോഫ്മാൻ (1831-1919), ഗ്ലേഷ്യൽ അസറ്റിക് ആസിഡ് ക്ലോറിൻ, സൂര്യപ്രകാശം എന്നിവയുടെ സാന്നിധ്യത്തിൽ പ്രവർത്തിപ്പിച്ചും ക്ലോറോഅസെറ്റിക് ആസിഡ് ആദ്യമായി തയ്യാറാക്കി. തുടർന്ന് ഫ്രഞ്ച് രസതന്ത്രജ്ഞനായ ചാൾസ് അഡോൾഫ് വുർട്ട്സ്   ക്ലോറോഅസെറ്റൈൽ ക്ലോറൈഡിന്റെ (ClCH2COCl) ജലവിശ്ലേഷണത്തിലൂടെ 1857-ലും ഇത് നിർമ്മിച്ചു.
ക്ലോറോഅസെറ്റിക് ആസിഡ് രണ്ട് വിധത്തിൽ വ്യാവസായികമായി തയ്യാറാക്കപ്പെടുന്നു. പ്രബലമായ രീതി അസറ്റിക് ആസിഡിന്റെ ക്ലോറിനേഷൻ ആണ്. ഒരു ഉത്തേജകമായി അസറ്റിക് അൻഹൈഡ്രൈഡ് ഉപയോഗിക്കുന്നു:
ഈ പ്രവർത്തനത്തിൽ, ഡൈക്ലോറോഅസെറ്റിക് ആസിഡും ട്രൈക്ലോറോഅസെറ്റിക് ആസിഡും മാലിന്യങ്ങളായി ഉത്പാദിപ്പിക്കപ്പെടുന്നു, അവ വാറ്റിയെടുത്ത് വേർതിരിക്കാൻ പ്രയാസമാണ്:
രണ്ടാമത്തെ രീതി ട്രൈക്ലോറോഎത്തിലീൻ ജലവിശ്ലേഷണം നടത്തിയാണ്:
ജലവിശ്ലേഷണം 130-140 °ഡിഗ്രി സെന്റീഗ്രേഡിൽ നടത്തുന്നു. ഈ രീതി ഹാലൊജനേഷൻ മാർഗ്ഗത്തിൽ നിന്ന് വ്യത്യസ്തമായി വളരെ ശുദ്ധമായ ഉൽപ്പന്നം ഉത്പാദിപ്പിക്കുന്നു. എന്നിരുന്നാലും, HCl ന്റെ ഗണ്യമായ അളവിൽ പുറത്തുവിടുന്നത് ഹാലൊജനേഷൻ റൂട്ടിന്റെ ജനപ്രീതി വർദ്ധിപ്പിക്കുന്നതിന് കാരണമായി. ആഗോളതലത്തിൽ പ്രതിവർഷം ഏകദേശം 420,000 ടൺ ഉത്പാദിപ്പിക്കപ്പെടുന്നു.
ഉപയോഗങ്ങളും പ്രതികരണങ്ങളും
മിക്ക പ്രതികരണങ്ങളും C-Cl ബോണ്ടിന്റെ ഉയർന്ന പ്രതിപ്രവർത്തനം പ്രയോജനപ്പെടുത്തുന്നു.
അതിന്റെ ഏറ്റവും വലിയ തോതിലുള്ള പ്രയോഗത്തിൽ, ക്ലോറോഅസെറ്റിക് ആസിഡ് കാർബോക്സിമെഥൈൽ സെല്ലുലോസും കാർബോക്സിമെഥൈൽ അന്നജവും കട്ടിയാക്കാനുള്ള ഏജന്റ് തയ്യാറാക്കാൻ ഉപയോഗിക്കുന്നു.
ക്ലോറോഅസെറ്റിക് ആസിഡ് ക്ലോറോഫെനോളുകൾ ഉപയോഗിച്ച് എതറൈഫിക്കേഷൻ വഴി ഫിനോക്സി കളനാശിനികളുടെ ഉത്പാദനത്തിലും ഉപയോഗിക്കുന്നു. ഈ രീതിയിൽ 2-മീഥൈൽ-4-ക്ലോറോഫെനോക്സിയാസെറ്റിക് ആസിഡ് (എംസിപിഎ), 2,4-ഡിക്ലോറോഫെനോക്സിയസെറ്റിക് ആസിഡ്, 2,4,5-ട്രൈക്ലോറോഫെനോക്സിയാസെറ്റിക് ആസിഡ് (2,4,5-ടി) എന്നിവ ഉത്പാദിപ്പിക്കപ്പെടുന്നു. കളനാശിനിയായ ഗ്ലൈഫോസേറ്റ്, ഡൈമെത്തോയേറ്റ് എന്നിവയുടെ നിർമ്മാണഘടകമാണിത്. ക്ലോറോഅസെറ്റിക് ആസിഡ് ക്ലോറോഅസെറ്റൈൽ ക്ലോറൈഡായി പരിവർത്തനം ചെയ്യപ്പെടുന്നു, ഇത് അഡ്രിനാലിൻ (എപിനെഫ്രിൻ) ന്റെ മുൻഗാമിയാണ്. സൾഫൈഡ് ഉപയോഗിച്ച് ക്ലോറൈഡിന്റെ സ്ഥാനചലനം തയോഗ്ലൈക്കോളിക് ആസിഡ് നൽകുന്നു, ഇത് പിവിസിയിൽ സ്റ്റെബിലൈസറായും ചില സൗന്ദര്യവർദ്ധക വസ്തുക്കളിൽ ഒരു ഘടകമായും ഉപയോഗിക്കുന്നു.
സുരക്ഷ
മറ്റ് ക്ലോറോഅസെറ്റിക് ആസിഡുകളും അനുബന്ധ ഹാലോകാർബണുകളും പോലെ, ക്ലോറോഅസെറ്റിക് ആസിഡും അപകടകരമായ ആൽക്കൈലേറ്റിംഗ് ഏജന്റാണ്.
യുഎസ് എമർജൻസി പ്ലാനിംഗ് ആൻഡ് കമ്മ്യൂണിറ്റി റൈറ്റ്-ടു-നോ ആക്ടിന്റെ (42 USC 11002) സെക്ഷൻ 302-ൽ നിർവചിച്ചിരിക്കുന്നത് പോലെ, യുണൈറ്റഡ് സ്റ്റേറ്റ്സിൽ ഇത് വളരെ അപകടകരമായ ഒരു വസ്തുവായി തരംതിരിച്ചിട്ടുണ്ട്, കൂടാതെ ഉൽപ്പാദിപ്പിക്കുന്നതും സംഭരിക്കുന്നതുമായ സൗകര്യങ്ങളുടെ കർശനമായ റിപ്പോർട്ടിംഗ് ആവശ്യകതകൾക്ക് വിധേയമാണ്.
ഭക്ഷ്യ സുരക്ഷാ ബിൽ
ഇന്ത്യയിലെ ജനസംഖ്യയിൽ 70 ശതമാനത്തിന് നിയമംമൂലം ഭക്ഷ്യധാന്യം ഉറപ്പാക്കുന്നതാണ് ഭക്ഷ്യസുരക്ഷാ ബിൽ. ബില്ലിലെ വ്യവസ്ഥകൾ പ്രകാരം ഭക്ഷ്യസുരക്ഷാ പദ്ധതിക്ക് അർഹരായവരും അല്ലാത്തവരും എന്ന രണ്ടുവിഭാഗമാണ് ഉണ്ടാവുക. യു.പി.എ. സർക്കാർ ഭക്ഷ്യസുരക്ഷാ പദ്ധതി നടപ്പാക്കിക്കൊണ്ട് ജൂലായ് അഞ്ചിന് വിജ്ഞാപനം പുറപ്പെടുവിച്ചിരുന്നെങ്കിലും വിജ്ഞാപനത്തിന് ബദലായുള്ള ബിൽ 2013 ഓഗസ്റ്റിൽ ലോക്‌സഭ ഏകകണ്ഠേന പാസ്സാക്കി. രാജ്യസഭ ബിൽ 2013 സെപ്റ്റംബർ 2നു അംഗീകാരം നൽകി. ഈ ബില്ലിനു രാഷ്ട്രപതി പ്രണവ് മുഖർജി 12-9-2013 തിയ്യതി ഒപ്പുവച്ചു. ഭക്ഷ്യസുരക്ഷാ പദ്ധതിക്ക് അർഹരായവരും അല്ലാത്തവരും എന്ന രണ്ട് വിഭാഗമാണ് ഇനി ഉണ്ടാവുക. ഭക്ഷ്യ ധാന്യത്തിന് അർഹരായവരെ സംസ്ഥന സർക്കാർ കണ്ടെത്തും. ഒരംഗത്തിനു മാസം അഞ്ചു കിലോ ഭക്ഷ്യ ധാന്യം ലഭിക്കും. അരിക്കു കിലോയ്ക്കു മൂന്നു രൂപ നിരക്കിലും ഗോതമ്പിനു 2 രൂപ, ചാമ, ബാജ്ര തുടങ്ങിയ ധാന്യങ്ങൾക്ക് ഒരു രൂപ നിരക്കിലും നൽകും. ഗർഭിണികൾക്കും മുലയൂട്ടുന്ന അമ്മമാർക്കും പ്രസവ ശേഷം ആറു മാസം വരെ അടുത്തുള്ള അംഗണവാടിയിലൂടെ ഭക്ഷണം ഉറപ്പാക്കും. 14 വയസ്സുവരെയുള്ള എല്ലാ കുട്ടികൾക്കും ഭക്ഷണത്തിന് അവകാശമുണ്ടാവും. .
2009ൽ രണ്ടാം യു.പി.എ. സർക്കാർ തുടക്കത്തിലാണ് ഈ പദ്ധതി ആദ്യം പ്രഖ്യാപിച്ചത്.
പ്രതിപക്ഷ നിലപാട്
പ്രതിപക്ഷ പാർട്ടികൾ അപ്പാടെ ബില്ലിനെ എതിർത്തില്ലെങ്കിലും ഒട്ടേറെ ഭേദഗതി നിർദ്ദേശങ്ങൾ മുന്നോട്ടുവെച്ചു. ബി.ജെ.പി., സി.പി.എം., സി.പി.ഐ., എ.ഐ.എ.ഡി.എം.കെ., ബി.ജെ.ഡി. മുതലായ പ്രതിപക്ഷ പാർട്ടികൾ അവതരിപ്പിച്ച ഒട്ടേറെ ഭേദഗതി നിർദ്ദേശങ്ങൾ സഭ വോട്ടിനിട്ട് തള്ളിയാണ് ബിൽ പാസാക്കിയത്.
ചെന്നൈ സെൻട്രൽ തീവണ്ടി നിലയം
ചെന്നൈ നഗരത്തിലെ രണ്ട് പ്രധാന തീവണ്ടി നിലയങ്ങളിൽ ഒന്നാണ് ചെന്നൈ സെൻട്രൽ തീവണ്ടി നിലയം. നഗരത്തിന്റെ വടക്ക്, പടിഞ്ഞാറ് ദിശകളിൽനിന്നും വരുന്ന തീവണ്ടികളാണ് ഇവിടെ വരുന്നത്. ദിവസവും മൂന്നര ലക്ഷം ആളുകൾ ഉപയോഗിക്കുന്ന ചെന്നൈ സെൻട്രൽ തെക്കൻ സോണിലെത്തന്നെ ഏറ്റവും തിരക്കേറിയ തീവണ്ടി നിലയമാണ്.
ചരിത്രം
നഗരത്തിന്റെ കിഴക്കു ഭാഗത്തുള്ള റോയാപുരം തീവണ്ടി നിലയത്തിലെ തിരക്ക് പരിഹരിക്കാനാണ് 1873 -ൽ പാർക്ക്റ്റൗൺ മേഖലയിലെ ജോൺ പെരേരാസ് ഗാർഡൻസിൽ ചെന്നൈ സെൻട്രൽ തീവണ്ടി നിലയം നിർമിച്ചത്. 1959 -ലും, 1998 -ലും പുതുക്കിപ്പണിതു.
References
വർഗ്ഗം:ചെന്നൈയിലെ തീവണ്ടി നിലയങ്ങൾ വർഗ്ഗം:ചെന്നൈ
നാറ്റ് ടേണർ
നാറ്റ് ടേണർ അമേരിക്കയിലെ നീഗ്രോ നേതാവായിരുന്നു. അടിമകളുടെ മോചനത്തിനായി 1831-ൽ സംഘടിപ്പിക്കപ്പെട്ട സൌത്താംപ്റ്റൺ പ്രക്ഷോഭത്തിന്റെ നേതാവെന്ന നിലയിൽ വിശ്രുതനാണിദ്ദേഹം. അമേരിക്കയിലെ സൌത്താംപ്റ്റൺ കൌണ്ടിയിൽ ഒരു കൃഷിത്തോട്ടത്തിലെ അടിമ ജോലിക്കാരിയായിരുന്ന നാൻസി എന്ന ആഫ്രിക്കക്കാരിയുടെ മകനായി 1800 ഒക്ടോബർ 2-ന് ഇദ്ദേഹം ജനിച്ചു. യജമാനന്റെ പുത്രന്മാരെ അപേക്ഷിച്ച് നാമമാത്രമായ വിദ്യാഭ്യാസമേ ഇദ്ദേഹത്തിനു ലഭിച്ചുള്ളൂ.
അടിമകളുടെ മോചനത്തിനായി
കുട്ടിയായിരിക്കുമ്പോൾത്തന്നെ അസാധാരണ ബുദ്ധിവൈഭവവും നേതൃഗുണവും ഇദ്ദേഹം പ്രകടിപ്പിച്ചിരുന്നു. ഒരു ക്രിസ്തുമത പ്രഭാഷകൻ ആകാനാണ് അദ്ദേഹം ആഗ്രഹിച്ചതെങ്കിലും പ്രതികൂല സാഹചര്യം നിമിത്തം അടിമപ്പണിതന്നെ സ്വീകരിക്കേണ്ടിവന്നു. എങ്കിലും ചെറുപ്പം മുതലേ അടിമത്തത്തെ ശക്തിയായി എതിർത്തിരുന്നു. അടിമകളെ മോചിപ്പിക്കുന്നതിനുവേണ്ടി ദൈവം തന്നെ നിയോഗിച്ചതാണെന്നും സ്വാതന്ത്ര്യത്തിന്റെ മഹത്ത്വം പ്രചരിപ്പിക്കുകയെന്നതാണ് തന്റെ ജീവിതലക്ഷ്യമെന്നും ഇദ്ദേഹം നീഗ്രോകളെ ഉദ്ബോധിപ്പിച്ചു. തന്റെ യജമാനനായ ട്രാവിസിന്റെ കൃഷിത്തോട്ടങ്ങളിലും പരിസരങ്ങളിലുമുള്ള നീഗ്രോകളുടെ നേതാവായിത്തീർന്ന ടേണർ അടിമകളുടെ വിമോചന പ്രവർത്തനങ്ങൾക്കായി ഏതാനും നീഗ്രോകളെ തന്നോടൊപ്പം ചേർത്തു. ഇവരെ സംഘം ചേർത്തുകൊണ്ട്, 1831 ജൂലൈ 4-ന് കലാപം നടത്താൻ ഇദ്ദേഹം പദ്ധതിയിട്ടിരുന്നുവെങ്കിലും പ്രാവർത്തികമാക്കാനുള്ള പ്രയാസംമൂലം ഉടനേ അതു വേണ്ടെന്നുവച്ചു. പിന്നീട് ഓഗസ്റ്റ് 21 രാത്രി ഇദ്ദേഹത്തിന്റെ നേതൃത്വത്തിൽ വെള്ളക്കാർക്കെതിരായ കലാപം ആരംഭിച്ചു. ടേണറുടെതന്നെ ഉടമയായിരുന്ന ട്രാവിസ് കുടുംബത്തെ വധിച്ചുകൊണ്ടാണ് പ്രക്ഷോഭം തുടങ്ങിയത്. തുടർന്ന് കൂടുതൽ ആയുധങ്ങൾ ശേഖരിച്ചുകൊണ്ട് മറ്റ് അടിമകളേയുംകൂട്ടി പരിസരങ്ങളിലുള്ള മറ്റു വെള്ളക്കാർക്കെതിരെയും ഇദ്ദേഹത്തിന്റെ നേതൃത്വത്തിലുള്ള കലാപം വ്യാപൃതമാക്കി. 23-ആം തീയതി രാത്രിയായപ്പോഴേക്കും കുട്ടികളും സ്ത്രീകളുമുൾപ്പെടെ അൻപതിൽപ്പരം വെള്ളക്കാരെ ഇവർ കൊലപ്പെടുത്തിക്കഴിഞ്ഞിരുന്നു. സമീപപ്രദേശങ്ങളിൽ ഭീതി പരത്തി കൌണ്ടിയുടെ ആസ്ഥാനം കയ്യടക്കുകയെന്നതായിരുന്നു കലാപകാരികളുടെ ലക്ഷ്യം. എന്നാൽ സമീപ കൌണ്ടികളിൽ നിന്നും ഉത്തര കരോലിനയിൽ നിന്നും സൈന്യവും വോളന്റിയർമാരും മറ്റു വെള്ളക്കാരും സംഘടിച്ച് 300-ഓളം വരുന്ന സേന രണ്ടു ദിവസം നീണ്ടുനിന്ന ഈ കലാപം അടിച്ചമർത്തി. ഇതിൽ അനവധി നീഗ്രോകൾ കൊല്ലപ്പെട്ടു.
വധശിക്ഷ
നിരവധിപേർ വെള്ളക്കാരുടെ പിടിയിലായി. ഒളിവുസങ്കേതത്തിലേക്ക് രക്ഷപെട്ടെങ്കിലും ടേണറും ആറാഴ്ചയ്ക്കുള്ളിൽ വെള്ളക്കാരുടെ പിടിയിൽപ്പെട്ടു. ഇദ്ദേഹത്തെ വിചാരണ ചെയ്ത് വധശിക്ഷയ്ക്കു വിധിച്ചു. 1831 നവംബർ 11-ന് ശിക്ഷ നടപ്പാക്കി. 1967-ൽ പ്രസിദ്ധീകൃതമായ വില്യം സ്റ്റൈറന്റെ ദ കൺഫെഷൻസ് ഒഫ് നാറ്റ് ടേണർ എന്ന നോവലാണ് അമേരിക്കൻ അടിമത്തവിരുദ്ധ വിപ്ലവത്തിന്റെ ചരിത്രത്തിൽ നാറ്റിന്റെ നാമം അവിസ്മരണീയമാക്കിയത്.
പുറത്തേക്കുള്ള കണ്ണികൾ
വർഗ്ഗം:1800-ൽ ജനിച്ചവർ വർഗ്ഗം: 1831-ൽ മരിച്ചവർ വർഗ്ഗം:ഒക്ടോബർ 2-ന് ജനിച്ചവർ വർഗ്ഗം:നവംബർ 11-ന് മരിച്ചവർ
വർഗ്ഗം:അടിമത്തം
സിഎം മഖാം
ദക്ഷിണേന്ത്യയിലെ പ്രധാന തീർത്ഥാടന കേന്ദ്രങ്ങളിലൊന്നാണ് സി.എം. വലിയുള്ളാഹി മഖാം. കേരളത്തിലെ കോഴിക്കോട് ജില്ലയിലെ മടവൂരിലാണ് ഈ മഖാം സ്ഥിതി ചെയ്യുന്നത്. സിഎം വലിയുള്ളാഹി അന്ത്യ വിശ്രമം കൊള്ളുന്ന ഇവിടെ എല്ലാവർഷവും ഉറൂസ് (ആണ്ടു നേർച്ച ) നടക്കാറുണ്ട്. സി. എം. മുഹമ്മദ്‌ അബൂബക്കർ മുസ്ലിയാർ എന്നാണ് അദ്ദേഹത്തിൻറെ യഥാർത്ഥ പേര്.
അവലംബം
വർഗ്ഗം:കേരളത്തിലെ തീർഥാടനകേന്ദ്രങ്ങൾ വർഗ്ഗം:കേരളത്തിലെ മുസ്ലീം മക്ബറകൾ
എ.ജി. നൂറാനി
ഇന്ത്യൻ നിയമജ്ഞനും ഗ്രന്ഥകർത്താവും ചരിത്രപണ്ഡിതനുമാണ് എ.ജി നൂറാനി എന്ന് പരക്കെ അറിയപ്പെടുന്ന അബ്ദുൽ ഗഫൂർ അബ്ദുൽ മജീദ് നൂറാനി (ജനനം:1930 സെപ്റ്റംബർ 16).മുംബൈയിലെ ഗവണ്മെന്റ് ലോകോളേജിൽ നിന്ന് നിയമബിരുദം കരസ്ഥമാക്കിയ നൂറാനി, സുപ്രീംകോടതിയിലും ബോംബെ ഹൈക്കോടതിയിലും അഭിഭാഷകനായി പ്രവർത്തിച്ചിട്ടുണ്ട്. പഴയ തലമുറയിൽ ഇന്നു ജീവിച്ചിരിപ്പുള്ള  ഇന്ത്യൻ ഭരണഘടനാവിദഗ്ദ്ധരിൽ ഒരാളാണ് നൂറാനി.
ഇന്ത്യയിലെ പല പ്രസിദ്ധീകരണങ്ങളിലായി നൂറാനിയുടെ അനേകം ലേഖനങ്ങൾ പ്രകാശനം ചെയ്യപ്പെട്ടിട്ടുണ്ട്. കാശ്മീരിലെ ഭരണാധികാരിയായിരുന്ന ഷേയ്ക്ക് അബ്ദുള്ളയ്ക്കു വേണ്ടിയും, തമിഴ്നാട് മുൻ മുഖ്യമന്ത്രി കരുണാനിധിയ്ക്കു വേണ്ടിയും ചില പ്രമാദമായ കേസുകളിൽ നൂറാനി ഹാജരായിട്ടുണ്ട്. .
അവലംബം
വർഗ്ഗം:അഭിഭാഷകർ വർഗ്ഗം:1930-ൽ ജനിച്ചവർ
ബിസിനസ് ടൂറിസം
പതിവ് വിനോദസഞ്ചാരത്തിന്റെ കൂടുതൽ പരിമിതവും കേന്ദ്രീകൃതവുമായ ഉപവിഭാഗമാണ് ബിസിനസ് ടൂറിസം അല്ലെങ്കിൽ ബിസിനസ് യാത്ര. ജോലിയുടെ ഭാഗമായി നടത്തുന്ന ബിസിനസ്സ് ടൂറിസം സമയത്ത്, വ്യക്തികൾ ജോലിചെയ്യുന്നതായി തന്നെ പരിഗണിക്കുകയും ശമ്പളം വാങ്ങുകയും ചെയ്യുന്നുണ്ടെങ്കിലും അവർ അവരുടെ ജോലിസ്ഥലത്തുനിന്നും അതുപോലെ വീട്ടിൽ നിന്നും അകന്നുനിൽക്കുകയാണ്.
ടൂറിസത്തിന്റെ ചില നിർവചനങ്ങൾ ബിസിനസ്സ് ടൂറിസത്തെ വിനോദയാത്രയിൽ നിന്ന് ഒഴിവാക്കുന്നു. പക്ഷെ, യുണൈറ്റഡ് നേഷൻസ് വേൾഡ് ടൂറിസം ഓർഗനൈസേഷൻ (യു‌എൻ‌ഡബ്ല്യുടിഒ) വിനോദസഞ്ചാരികളെ നിർവചിക്കുന്നത് “വിനോദത്തിനും ബിസിനസിനും മറ്റ് ആവശ്യങ്ങൾക്കുമായി തുടർച്ചയായി ഒരു വർഷത്തിൽ അധികം സമയം വരാതെ, അവരുടെ സാധാരണ പരിതസ്ഥിതിക്ക് പുറത്തുള്ള സ്ഥലങ്ങളിലേക്ക് യാത്ര ചെയ്യുകയും താമസിക്കുകയും ചെയ്യുന്നവർ” എന്നാണ്.
ബിസിനസ് ടൂറിസം പ്രവർത്തനങ്ങൾ പ്രാഥമികമായി മീറ്റിംഗുകളും സമ്മേളനങ്ങളിലും എക്സിബിഷനുകളിലും പങ്കെടുക്കുന്നതുമാണ്. ബിസിനസ് ടൂറിസത്തിൽ ബിസിനസ്സ് എന്ന പദം ഉണ്ടെങ്കിലും, ഗവൺമെന്റിൽ നിന്നോ ലാഭേച്ഛയില്ലാതെ പ്രവർത്തിക്കുന്ന സ്ഥാപനങ്ങളിൽ നിന്നോ ഉള്ള ആളുകൾ സമാന പ്രവർത്തനങ്ങളിൽ ഏർപ്പെടുമ്പോൾ, അതിനെയും ബിസിനസ് ടൂറിസം എന്ന് തന്നെ വിളിക്കുന്നു.
പ്രാധാന്യം
ചരിത്രപരമായി, ബിസിനസ്സ് ടൂറിസത്തിന് അന്താരാഷ്ട്ര വ്യാപാരത്തിന്റെ കാലത്തോളം ചരിത്രമുണ്ട്. ഇരുപതാം നൂറ്റാണ്ടിന്റെ അവസാനത്തിൽ, ബിസിനസ് ടൂറിസം ഒരു പ്രധാന വ്യവസായമായി മാറി.
ബ്രിട്ടീഷ് ടൂറിസ്റ്റ് അതോറിറ്റിയുടെയും ലണ്ടൻ ടൂറിസ്റ്റ് ബോർഡിന്റെയും 1998 ലെ ഡാറ്റ അനുസരിച്ച്, യുകെയിലേക്കുള്ള എല്ലാ യാത്രകളുടെയും ഏകദേശം 14% ഉം യുകെയിലെ ടൂറിസ്റ്റ് മാർക്കറ്റിന്റെ 15% ഉം ബിസിനസ് ടൂറിസം ആണ്. 2005 ലെ ഒരു കണക്ക് പ്രകാരം യുകെയിലെ കണക്ക് 30% വരെ വർദ്ധിച്ചിട്ടുണ്ടെന്ന് പറയുന്നു. അന്താരാഷ്ട്ര ടൂറിസത്തിന്റെ 30% ബിസിനസ് ടൂറിസത്തിലാണെന്ന് ആണ് യുഎൻ‌ഡബ്ല്യുടിഒ കണക്കാക്കിയത്, എന്നാൽ വിവിധ രാജ്യങ്ങൾക്കിടയിൽ ഇതിൽ കാര്യമായ വ്യത്യാസമുണ്ട്.